PATVIRTINTA

Šalčininkų rajono

 savivaldybės tarybos

 2015 m. kovo 30 d.

 sprendimu Nr. T-1359

**ŠALČININKŲ RAJONO SAVIVALDYBĖS MERO**

**2014 METŲ VEIKLOS ATASKAITA**

1. **SAVIVALDYBĖS TARYBOS VEIKLA**

 Vykdydamas Lietuvos Respublikos vietos savivaldos įstatyme nustatytas mero funkcijas, vadovaudamasis Vietos savivaldos įstatymu ir Šalčininkų rajono savivaldybės tarybos veiklos reglamentu, teikiu 2014 metų veiklos ataskaitą.

 Savivaldybės Taryba yra vietos savivaldos teisę įgyvendinanti institucija, kuri susideda iš įstatymų nustatyta tvarka demokratiškai išrinktų savivaldybės bendruomenės atstovų. Šalčininkų rajono savivaldybės taryboje dirba 25 Tarybos nariai. Valdančiąją daugumą sudarо Lietuvos lenkų rinkimų akcija. Ketvirtaisiais kadencijos metais pasikeitė Tarybos narių sudėtis: vietoje Tarybos nario Ivano Filipovičiaus, atstovaujančio Darbo partijai, Tarybos nare tapo Dalia Jankelaitienė, vietoje Tarybos nario Stanislavo Kazarin, atstovaujančio Lietuvos lenkų rinkimų akcijai, Tarybos nariu tapo Piotr Venckevič.

 2014 m. Šalčininkų rajono savivaldybės taryba tęsė darbą įprasta tvarka pagal mero teikiamas darbotvarkes. Įgyvendinant savivaldos funkcijas, įvyko 10 rajono savivaldybės Tarybos posėdžių, kurių metu priimtas 351 sprendimas. Priimdama teisės aktus, Savivaldybės taryba vadovavosi Lietuvos Respublikos įstatymais, Lietuvos Respublikos Vyriausybės nutarimais, Šalčininkų rajono savivaldybės strateginės plėtros 2011–2015 strateginiu plėtros planu bei 2014–2016 metų strateginiu veiklos planu, patvirtintu Šalčininkų rajono savivaldybės tarybos sprendimu Nr. T-1026. Visi sprendimai buvo paskelbti savivaldybės puslapyje www.salcininkai.lt bei vietinėje spaudoje.

**Priimta Tarybos sprendimų**

* 1. **Svarbiausi Tarybos sprendimai 2014 metais**

- Dėl Šalčininkų rajono savivaldybės 2014 m. biudžeto patvirtinimo (savivaldybės Tarybos 2014 m. vasario 20 d. sprendimas Nr. T-981)

- Dėl Šalčininkų rajono savivaldybės 2014–2016 metų strateginio veiklos plano patvirtinimo (savivaldybės Tarybos 2014 m. kovo 27 d. sprendimas Nr. T-1026)

- Dėl projekto „Vaikų dienos centro įkūrimas Šalčininkų mieste“ (savivaldybės Tarybos 2014 m. kovo 27 d. sprendimas Nr. T-1026)

- Dėl nekilnojamo turto mokesčių tarifų 2015 m. nustatymo (savivaldybės Tarybos 2014 m. gegužės 30 d. sprendimas Nr. T-1144)

- Dėl naujo struktūrinio padalinio - kraujo banko steigimo viešojoje įstaigoje Šalčininkų rajono savivaldybės ligoninėje ir organizacinės struktūros patvirtinimo (savivaldybės Tarybos 2014 m. lapkričio 30 d. sprendimas Nr. T-1144)

**1.2. Komitetų veikla**

Savivaldybės Taryba savo įgaliojimus įgyvendina kolegialiai savivaldybės Tarybos posėdžiuose. Tačiau klausimai, pristatomi Tarybai, yra svarstomi Tarybos komitetuose, komisijose, frakcijose, pasitarimuose. Savivaldybės Tarybos darbui organizuoti, gyventojų klausimams spręsti, įvairioms problemoms nagrinėti ir sprendimams rengti Taryba yra sudariusi 6 pagrindinių veiklos sričių komitetus. Tarybos nariai pagrindinę savo veiklą vykdė komitetuose, kurių veikla organizuojama vadovaujantis Savivaldybės tarybos darbo reglamentu.

Šalčininkų rajono savivaldybės tarybos 2014 m. balandžio 29 d. posėdžio metu Tarybos sprendimu T-1062 buvo pakeista Ekonomikos, biudžeto ir finansų komiteto sudėtis išbraukiant iš šio komiteto narių sąrašo Stanislavą Kazariną ir įrašant Piotrą Venckevičių, Kaimo plėtros ir aplinkos apsaugos komiteto sudėtis išbraukiant iš šio komiteto narių sąrašo Ivaną Filipovičių ir įrašant Dalią Jankelaitienę, Socialinių reikalų, jaunimo ir viešosios tvarkos komiteto sudėtis išbraukiant iš šio komiteto narių sąrašo Ivaną Filipovičių ir įrašant Dalią Jankelaitienę.

Šalčininkų rajono savivaldybės tarybos 2014 m. gegužės 30 d. posėdžio metu Tarybos sprendimu T-1126 buvo pakeista Kontrolės komiteto sudėtis. Iš komiteto narių sąrašo buvo išbrauktas Ivanas Filipovičius ir įrašyta Dalia Jankelaitienė.

Šalčininkų rajono savivaldybės tarybos nariai aktyviai dalyvavo Tarybos posėdžiuose, nagrinėjo įvairaus pobūdžio klausimus komitetuose, dalyvavo komisijų veikloje, susitikinėjo ir bendravo su gyventojais, atstovavo rajonui Lietuvoje ir užsienyje.

**Šalčininkų rajono savivaldybės tarybos komitetai, jų sudėtis 2014 metais**

|  |  |
| --- | --- |
| **Komiteto pavadinimas**  | **Nariai**  |
| Ekonomikos, biudžeto ir finansų komitetas | Pirmininkė Marija Suchocka |
|  Ježy Michal Barkovski |
|  Piotr Venckevič |
|  Jadvyga Sinkevič |
|  Anton Bandalevič |
|  Alina Gorevaja |
| Švietimo, kultūros ir sveikatos apsaugos komitetas | Pirmininkė Lucija Dudoit |
|  Alina Gorevaja |
|  Natalija Gudač |
|  Ana Jesvilienė |
|  Lilija Veršicka |
| Vietinio ūkio ir verslo plėtros komitetas | Pirmininkas Ježi Obločinski |
|  Darius Skusevičius |
|  Genadij Tevėl |
|  Henrik Tomaševič |
|  Jaroslav Voitechovič |
| Kaimo plėtros ir aplinkos apsaugos komitetas | Pirmininkas Voitechas Šilka |
|  Tadeuš Rudzis |
|  Jelena Voinova  |
|  Juzef Ziminskij |
|  Dalia Jankelaitienė |
| Socialinių reikalų, jaunimo ir viešosios tvarkos komitetas  | Pirmininkas Tadeuš Romanovskij |
|  Dalia Jankelaitienė |
|  Stanislav Ivanovskij |
|  Artur Semaško |
| Kontrolės komitetas | Pirmininkas Dalia Jankelaitienė |
| Pirmininko pavaduotojas  Juzef Ziminskij |
|  Darius Skusevičius |
|  Jadvyga Sinkevič |

Veikė šios **komisijos**: Etikos komisija, Administracinė komisija, Administracinių ginčų komisija, Antikorupcijos komisija, Etikos komisija, Administracinė komisija, Viešųjų darbų organizavimo ir darbdavių atrankos komisija, Medžiojamųjų gyvūnų daromos žalos miško sklypams Šalčininkų rajone prevencinių priemonių įgyvendinimo rėmimo programos lėšų skirstymo komisija, Verslo plėtros komisija.

1. **MERO VEIKLA**

Pagal Šalčininkų rajono savivaldybės tarybos veiklos reglamentą meras yra atskaitingas Savivaldybės tarybai ir bendruomenei už savivaldybės veiklą. Jis planuoja Savivaldybės tarybos veiklą, nustato ir sudaro Tarybos posėdžių darbotvarkes ir teikia Tarybos sprendimų projektus, šaukia Savivaldybės tarybos posėdžius ir jiems pirmininkauja, koordinuoja Savivaldybės tarybos komitetų ir komisijų veiklą, pasirašo Tarybos sprendimus ir posėdžių, kuriems pirmininkavo, protokolus. Be to, meras teikia sprendimų projektus, kontroliuoja savivaldybės viešojo administravimo institucijų bei įstaigų ir įmonių veiklą, atstovauja savivaldybei ir jos gyventojų interesams Lietuvoje ir užsienyje.

Kiekvieną pirmadienį meras priimdavo gyventojus aktualiais jiems klausimais. 2014 m. meras priėmė 150 gyventojų.Dažniausiai jie kreipėsi asmeniniais, komunaliniais, darbo, būsto bei socialinės rūpybos klausimais.

2014 m. buvo priimta 23 rajono savivaldybės mero potvarkių:

Eidamas savo pareigas, meras aktyviai dalyvavo įvairiuose renginiuose, susitikimuose su gyventojais naujų investicinių projektų įgyvendinimo progomis, seniūnijų kvietimais, katalikiškų švenčių ar kitomis progomis. Kartą per mėnesį ir dažniau meras susitikdavo su seniūnais, savivaldybės įstaigų vadovais aptarti rajono seniūnijų einamuosius klausimus ir organizacinių vienetų funkcionavimą.

Realizuodamas savivaldybės tikslus investicinės aplinkos gerinimo, kultūros, žemės ūkio, sporto, savivaldos ir politikos srityse meras inicijavo susitikimus, dalyvavo renginiuose bei pasitarimuose.

 Balandžio pabaigoje Šalčininkų rajono savivaldybės salėje įvyko susitikimas su „Investors Forum“, verslo asociacijos, vienijančios stambiausius ir aktyviausius investuotojus Lietuvoje, atstovais. Susitikimo tikslas – aptarti Šalčininkų rajono investicinį potencialą, investicijų pritraukimo galimybes. Rugsėjo 9 d. Šalčininkų rajono meras susitiko su VšĮ „Investuok Lietuvoje“ vadovais investavimo galimybėms Šalčininkų rajone, potencialių investorių paieškos problemoms, Savivaldybės ir agentūros bendradarbiavimo kryptims aptarti. Rugsėjo 14 d. meras susitiko su Švedijos ambasadorė Lietuvos Respublikoje Cecilia Ruthström – Ruin, kuriai pristatė Šalčininkų rajono galimybes ekonominio ir kultūrinio bendradarbiavimo srityse. 2014 m. liepą Šalčininkuose vykusioje konferencijoje – apskrito stalo diskusijoje meras susitiko su Ministru Pirmininku Algirdu Butkevičiumi. Konferencijoje kalbėta apie Šalčininkų ir Vilniaus rajonų privalumus pritraukiant investicijas, kuriant naujas darbo vietas, plėtojant verslą.

 Kovo 20 d. mero kvietimu Šalčininkų rajone svečiavosi kultūros viceministras Romas Jarockis, Kultūros paveldo departamento prie Kultūros ministerijos direktorė Diana Varnaitė ir Vilniaus teritorinio padalinio vedėjas Vitas Karčiausias, kurie aplankė Šalčininkų rajono kultūros paveldo objektus, įtrauktus arba planuojamus įtraukti į renovuojamų arba atnaujinamų sąrašą.

 Birželio pabaigoje Šalčininkų rajono meras Dieveniškių technologijų ir verslo mokyklos pažymėjimų įteikimo proga susitiko su LR Prezidente Dalia Grybauskaite. Jos Ekscelencija atvyko taip pat į tradicinę Derliaus šventę, kuri vyko Šalčininkuose rugsėjo 14 d.

 Vykdydamas bendradarbiavimo su užsienio partneriais įsipareigojimus meras su savivaldybės delegacija dalyvavo III Tarptautiniame Belchatovo apskrities regionų partnerių susitikime. Renginio metu vyko savivaldybių darbuotojų, atstovaujančių Belchatovo apskrities partneriams, sporto varžybos. Iš Belchatovo mūsų rajono atstovai parsivežė II-os vietos taurę, laimėtą keturkovės varžybose, daug teigiamų įspūdžių bei naujų planų tolesniam bendradarbiavimui. Spalio mėnesį Šalčininkų rajono savivaldybės meras Zdzislav Palevič su oficialiu vizitu lankėsi Svidniko mieste (Lenkija), kur dalyvavo renginyje, skirtame Svidniko miesto teisių įgijimo 60–ajam jubiliejui. Jubiliejinės šventės metumiesto vadovai įteikėmerui Bene Merengi Cicitati apdovanojimą.

 2014 m. meras buvo apdovanotas Žemės ūkio ministro Vigilijaus Juknos padėkos raštu už visapusišką paramą Šalčininkų rajono vietos veiklos grupei, nuoširdų ir vaisingą bendradarbiavimą bei bendruomenės iniciatyvų palaikymą.

 Vykdydamas atstovaujamos partijos politiką lenkų tautinės mažumos klausimais meras susitiko su Lenkijos valdžios astovais tautinių mažumų problemoms aptarti. Šiais klausimais Šalčininkuose lankėsi Lenkijos politinės partijos „Teisė ir teisingumas“ delegacija, europarlamentaras, Lenkijos valstiečių partijos (PSL) – Lenkijos valdančiosios koalicijos partijos – vyriausiosios tarybos pirmininkas Jarosław Kalinowski, Lenkijos Respublikos Seimo vicepirmininkas, politinės partijos „Piliečių platforma“ pirmininko pavaduotojas Cezari Grabarčik (Cezary Grabarczyk).

**3. TARPTAUTINIS BENDRADARBIAVIMAS**

Kaip ir kiekvienais metais Šalčininkų rajono savivaldybės atstovai, vykdydami bendradarbiavimo sutartyse įrašytą veiklą, susitiko su užsienio savivaldos atstovais, kitų miestų bei užsienio visuomeninių organizacijų kvietimu dalyvavo renginiuose, susitikimuose bei konferencijose. Bendradarbiavimo ryšių dėka vyko kultūriniai renginiai, jaunimo mainai, nepasiturinčiuosius rajono gyventojus pasiekė parama.

Šalčininkų rajono savivaldybės atstovai su vizitais vyko į Lenkijos Nove Miasto Lubavske, Belchatov, Kentšin, Tarnovo Podgurne, Šemud, Rešel miestus, Baltarusijos Lydos miestą. Šalčininkų rajone lankėsi Hude labdaros organizacijos „Kinderaugen“ bei Lenkijos „Odra–Niemen“ visuomeninės organizacijos atstovai. Abiejų organizacijų tikslas - padėti nepasiturintiems rajono gyventojams bei vaikams.

2014 metais buvo tęsiamas bendradarbiavimas su Europos miestais: Vokietijos Hude, Italijos Fiume Veneto, Prancūzijos Arnage, Austrijos Albeck, Lenkijos Nove Miasto Lubavskie. Šių miestų atstovai susitiko Šalčininkuose gruodžio mėnesį aptarti bendradarbiavimo pasiekimus ir ateities planus.

Visi užsienio bendradarbiavimo partneriai turėjo progą susitikti tradicinėje Derliaus šventėje, į kurią atvyko 26 delegacijos iš Lenkijos, Baltarusijos bei Vokietijos.

Bendradarbiavimo dėka kasmet atostogauti ir pakeliauti po Lenkiją išvažiuoja per 500 rajono vaikų, meno kolektyvai dalyvauja pasirodymuose įvairiuose Lenkijos miestuose, sportininkai dalyvauja įvairiose varžybose, įgyvendinama savivaldybės darbuotojų mainų programa. Lenkiškas mokyklas pasiekia elektroninė ir kompiuterinė įranga, metodinė medžiaga ir kitos dovanos iš Lenkijoje gyvenančių tautiečių.

**4. SAVIVALDYBĖS BIUDŽETO SUDARYMAS IR ĮGYVENDINIMAS**

1.2014 m. biudžetas parengtas nustatytais terminais.

2.2013 m. biudžeto įvykdymo apyskaita parengta ir patvirtinta Tarybos 2014 m. rugpjūčio29 d. sprendimu Nr. T-1198 „Dėl Šalčininkų rajono savivaldybės 2013 m. biudžeto pajamų ir išlaidų vykdymo ataskaitos rinkinio patvirtinimo“.

3. Finansavimas buvo vykdomas pagal 2014 m. patvirtintą planą.

4.2013 m. strateginio veiklos plano vykdymo ataskaita parengta ir patvirtinta Šalčininkų rajono savivaldybės tarybos 2014 m. rugpjūčio 29 d. sprendimu Nr. T-1197 „Dėl Šalčininkų rajono savivaldybės 2013 metų strateginio veiklos plano vykdymo ataskaitos patvirtinimo“.

5.2013 metų konsoliduotų finansinių ataskaitų rinkinys parengtas ir patvirtintas Šalčininkų rajono savivaldybės tarybos 2014 m. rugpjūčio 29 d. sprendimu Nr. T-1196 „Dėl Šalčininkų rajono savivaldybės 2013 metų konsoliduotųjų finansinių ataskaitų rinkinio patvirtinimo“.

6. Švietimo biudžetinių įstaigų Mokinio krepšelio lėšų apskaičiavimas, paskirstymas, naudojimas buvo vykdomas pagal Mokinio krepšelio patvirtintą metodiką.

 2014 metų gruodžio 31 d. Šalčininkų rajono savivaldybės biudžeto pajamų planas įvykdytas 99,2 procentų. Bendras savivaldybės patikslintas planas – 86535,2 tūkst. Lt, o įvykdyta – 85802,6 tūkst. Lt, skirtumas – 732,6 tūkst. litų.

2014 m. gruodžio 31 d. Šalčininkų rajono savivaldybės biudžeto išlaidų patikslintas planas –87143,6 tūkst. litų, įvykdymas – 85396,1 tūkst. litų, t.y. 98,0 procentai.

**5. INVESTICIJOS IR STATYBOS**

 2014 m. baigti vykdyti 6 projektai. Bendra 2014 m. realizuotų projektų vertė – 6.363.730,40 tūkst. litų.

 Iki šios dienos iš 2007–2013 metų laikotarpio Šalčininkų rajono savivaldybės administracijos vykdytų 57 projektų yra baigti 47 projektai, vykdoma – 10. ES fondų lėšomis Šalčininkų rajono savivaldybės administracijoje finansuojami 44 projektai, 34 projektai yra baigti, 10 projektų yra vykdomi.

 Iš Lietuvos kaimo plėtros 2007–2013 metų programos Šalčininkų rajono savivaldybės administracijoje baigta įgyvendinti 11 projektų, 1 projektas yra vykdomas.

 2014 metais buvo vykdyti trys projektai, finansuojami iš Valstybės kapitalo investicijų programos. Bendra investicijų vertė – 1.900.000,00 Lt.

Šalčininkų „Santarvės“ mokyklos kapitalinis remontas – 1.000.000,00 Lt.

Šalčininkų rajono savivaldybės ligoninės teikiamų paslaugų kokybės gerinimas – 100.000,00 Lt.

Šalčininkų rajono savivaldybės kultūros centro pastato renovacija – 800.000,00 Lt

 Įgyvendinant verslo plėtros priemones, rajone buvo organizuojami susitikimai su verslo atstovais, pasirašomos bendradarbiavimo sutartys, vykdomos viešinimo ir informacijos sklaidos priemonės.

 Gegužės mėnesį buvo atlikta laisvų valstybės sklypų analizė. Kiekvienoje seniūnijoje buvo išrinkti sklypai, ne mažesni kaip 3–4 ha ploto. Nuolat kaupiama informacija apie parduodamus arba nuomojamus sklypus savivaldybės teritorijoje. Rugpjūčio mėnesį buvo sudarytos kiekvieno žemės sklypo ir pastato detalios bylos, kurios buvo pateiktos VšĮ „Investuok Lietuvoje“ ir VšĮ „Investuotojų forumas“. Atskirai buvo išrinkti 3 sklypai ir 3 pastatai, kuriems buvo parengti komerciniai pristatymai anglų ir lietuvių kalbomis ir pateikti VšĮ „Investuok Lietuvoje“.

**5.1. Investiciniai projektai, baigti 2014 metais**

|  |  |  |  |  |
| --- | --- | --- | --- | --- |
|  | **Projekto pavadinimas** | **Pabaigos data** | **Bendra projekto vertė (Lt)** | **Skirtas finansavimas** **(Lt)** |
| 1. | „Mišrių socialinių paslaugų įstaigos įkūrimas Šalčininkų rajone“ | 2014-12-22 | 1.720.583,48 | 1.462.495,93 |
| 2. | „Šalčininkų rajono savivaldybės institucijų ir įstaigų vidaus administravimo tobulinimas“ | 2014-06-27 | 1.000.000,00 | 850.000,00 |
| 3. | „Šalčininkų miesto gatvių infrastruktūros gerinimas“ | 2014-06-25 | 754.476,64 | 641.305,15 |
| 4. | „Jančiūnų lopšelio-darželio pastato pritaikymas universaliam daugiafunkciniam centrui“ | 2015-01-05 | 2.059.576,29 | 1.750.639,00 |
| 5. | „Šalčininkų rajono šilumos ūkio infrastruktūros plėtros specialiojo plano rengimas“ | 2014-11-03 | 436.900,00 | 371.364,00 |
| 6. | „Eišiškių miesto Gegužės aikštės parko sutvarkymas“ | 2014-05-30 | 392.193,99 | 259.081,00 |
|  |  |  | *6.363.730,40* | *5.334.885,08* |

**5.2. Vykdomi projektai**

|  |  |  |  |  |
| --- | --- | --- | --- | --- |
| **Eil. Nr.**  | **Projekto pavadinimas** | **Įgyvendinimo laikotarpis (pagal FAS)** | **Bendra projekto vertė (LT)** | **Skirtas finansavimas** |
| 1. | „Detaliųjų ir specialiųjų planų rengimas Šalčininkų rajone (kioskų teritorija, dujų apsaugos teritorija)“ | 2011.09.14-2015.07.15 | 435.930,00 | 370.540,00 |
| 2. |  „Stanislovo Moniuškos menų mokyklos pastato ir teritorijos sutvarkymas“ | 2012.01.10 -2015.01.30 | 2.300.000,00 | 1.955.000,00 |
| 3. | „Šalčininkų miesto urbanistinės infrastruktūros tvarkymas ir kraštovaizdžio formavimas“ | 2012.01.10-2015.01.30 | 6.254.955,96 | 5.316.712,56 |
| 4. | „Daugiabučio namo atnaujinimas Eišiškėse“ | 2012.08.03-2015.02.28 | 122.290,41 | 103.946,85 |
| 5. | „Jašiūnų dvaro sodybos parko sutvarkymas“ | 2012.01.10 - 2015.03.31 | 2.180.367,00 | 1.853.312,37 |
| 6. | „Šalčininkų rajono savivaldybės kultūros centro pastato renovacija“ | 2011.10.03- 2015.01.22 | 709.610,14 | 603.168,62 |
| 7. | „Čiužiakampio senelių globos namų perkėlimas į naujai statomą pastatą“ | 2011.11.24-2015.02.28 | 3.092.000,00 | 2.628.200,00 |
| 8. | „Jašiūnų dvaro–sodybos rūmų restauravimas pritaikant turizmo poreikiams“ | 2012.08.01-2015.07.31 | 5.374.248,00 | 3.000.000,00 |
| 9. | „Piliečių aptarnavimo gerinimas Šalčininkų rajono savivaldybėje diegiant „vieno langelio“ principą“ | 2010.02.25-2015.02.25 | 986.040,24 | 836.040,24 |
| 10. | „Vilkiškių pastato pritaikymas jaunimo reikmėms“ | 2013.01.04-2015.05.30 | 927.666,66 | 659.570,34 |
| 11. | „Jašiūnų dvaro sodybos rekonstravimas ir pritaikymas turizmo reikmėms (II etapas)“ | 2013.12.03-2015.08.31 | 2.557.447,00 | 2.557.447,00 |
|  |  |  | *24.940.555,41* | *19.883.937,00* |

**5.3. Statybos ir pastatų renovavimas**

**5.4. Šalčininkų rajono savivaldybės švietimo įstaigų, suremontuotų 2014 m., sąrašas**

**Ikimokyklinių įstaigų, suremontuotų 2014 m., sąrašas**

|  |  |  |  |  |  |
| --- | --- | --- | --- | --- | --- |
| **Eil.** **Nr.** | **Įstaigos pavadinimas** | **Objekto kaina****(pradžia - pabaiga)** | **Atliktų darbų vertė, Lt****už 2014 m.** | **Darbų pavadinimas** | **Finansavimo šaltinis** |
| **1** | **2** |  | **3** | **4** | **5** |
| **1.** | **Jančiūnų universalaus daugiafunkcio centro pastato elektros montavimo darbai**UAB „Šalčininkų statyba“ | **2 841,44 Lt**(2014-04-08-2014-04-15) | **2 841,44** | Elektros kabelio tiesimas | Savivaldybės biudžetas – **2 841,44 Lt** |
|  | **Iš viso:** |  | **2 841,44** |  | Savivaldybės biudžetas **– 2 841,44 Lt** |

Iš viso švietimo įstaigose atlikta darbų už **1 783 752,19** Lt.

 **5.5. Kitų savivaldybės įstaigų, suremontuotų 2014 m., sąrašas**

|  |  |  |  |  |  |
| --- | --- | --- | --- | --- | --- |
| **Eil.** **Nr.** | **Įstaigos pavadinimas** | **Objekto kaina****(pradžia - pabaiga)** | **Atliktų darbų vertė, Lt****už 2014 m.** | **Darbų pavadinimas** | **Finansavimo šaltinis** |
| **1** | **2** |  | **3** | **4** | **5** |
| 1. | Šalčininkų rajono savivaldybės Kultūros centro pastato Vilniaus g. 48, Šalčininkai, atnaujinimas (modernizavimas) |  |  |  |  |
| 1.1.  | Šalčininkų rajono savivaldybės kultūros centro pastato Vilniaus g. 48, Šalčininkai, atnaujinimas (modernizavimas) ir rekonstravimas (I etapas). 2013 m. liepos 22 d. sutartis Nr. GS(7.83.) – 228, I paketasTech. pr. sutartis Nr. GS(7.83.) – 230, UAB „Statybų inžinerinės paslaugos“, priedo Nr. 3Projektavimo ir projekto vykdymo pr. sutartis Nr. GS(7.83.) – 413, UAB „Projektų rengimo centras“ | **645 003,39**(2013-07-23 - 2014-11-30)**4 620,20**(2013-07-29 iki 2014-11-30)**47.960,00**(2013-10-03 iki 2014-11-30) | **463 342,29****4 620,00****1 960,00** | Langų keitimas;Lauko durų keitimas;Išorinių sienų šiltinimas;Cokolio apšiltinimas;Techninė priežiūraProjekto vykdymo priežiūra | ES (LVPA) lėšos – **463 342,29 Lt**Kultūros ministerijos lėšos – **4 620,00 Lt**Kultūros ministerijos lėšos – **1 960,00 Lt** |
| 1.2. | Šalčininkų rajono savivaldybės Kultūros centro pastato Vilniaus g. 48, Šalčininkai, šildymo sistemos pakeitimas. 2014 m. gegužės 22 d. sutartis Nr. CPO(7.1.86.)-16Tech. pr. sutartis Nr. GS(7.83.) – 230, UAB „Statybų inžinerinės paslaugos“, priedo Nr. 12 | **250 096,80**(2014-05-22 iki 2014-10-15)**2 025,79**(2013-07-29 iki 2014-10-15) | **250 096,80****2 025,79** | Šildymo stovų, magistralių, armatūros bei šildymo prietaisų keitimasTechninė priežiūra | ES (LVPA) lėšos – **250 096,80 Lt**Kultūros ministerijos lėšos – **2 025,79 Lt** |
| 1.3. | Šalčininkų rajono savivaldybės kultūros centro pastato, Vilniaus g. 48, Šalčininkai, atnaujinimas (modernizavimas) ir kapitalinis remontas (I etapas). 2014 m. rugsėjo 29 d. sutartis Nr. GS(7.1.83.) – 343Tech. pr. sutartis Nr. GS(7.83.) – 230, UAB „Statybų inžinerinės paslaugos“, priedo Nr. 16Projektavimo sutartis Nr. GS(7.1.83.) – 152, UAB „Svertas“Projekto vykdymo priežiūros sutartis Nr. GS(7.1.83.)-153, UAB „Svertas“ Projekto ekspertizės sutartis Nr. CPO(7.1.83.)-26, UAB „Pastatų konstrukcijos“ | **861 414,39****(**2014-09-29 iki 2014-11-28)**4 479,36**(2014-09 iki 2014-12)**21 780,00**(2014-04-30 iki 2014-06-30)**2 420,00**(2014-04-30 iki 2014-06-30)**3 386,79**(2014-07-22, ekspertizė parengiama per 8 d.d. nuo techninio projekto pateikimo) | **861 414,39****4 479,36****21 780,00****2 420,00****3 386,79** | Grindų šiltinimas ir apdaila; sienų apdaila, lubų apdaila, vėdinimo įrengimas; el. tinklų keitimas; scenos pakėlimo mechanizmo remontas; apsauginė ir priešgaisrinė apsauga; vidaus vandentiekis; priešgaisrinis vandentiekis.Techninė priežiūraTechninio projekto parengimasProjekto vykdymo priežiūraTechninio projekto ekspertizė | ES (LVPA) lėšos – **241 449,99 Lt**ES (VIP) lėšos – **619 964,40 Lt**Kultūros ministerijos lėšos – **4 479,36 Lt**ES (LVPA) lėšos – **9 680,00 Lt**Kultūros ministerijos lėšos – **12 100,00 Lt**ES (LVPA) lėšos – **1 210,00 Lt**Kultūros ministerijos lėšos – **1 210,00 Lt**Kultūros ministerijos lėšos – **3 386,79 Lt** |
|  | **Viso:** | **1 843 186,72** | **1 615 525,42** |  | ES lėšos – **965 779,08 Lt**Valstybinės lėšos –**649 746,34 Lt** |
| 2. | Čiužiakampio senelių globos namų perkėlimas į naujai statomą pastatą, 2013-07-29 Nr. GS(7.83.) – 238, UAB „Anrestas“Tech. pr. sutartis Nr. GS(7.83.) – 230, UAB „Statybų inžinerinės paslaugos“, priedo Nr. 1Projektavimo ir projekto vykdymo pr. sutartis Nr. GS(7.83.) – 72, UAB „MEDSTATYBA“ | **2.975.849,15**(2013-07-30 iki 2015-01-29)**10.117,89**(2013-07-29 iki 2015-01-29)**59.290,00**(2012-03-09 iki 2015-01-30) | **1 771 895,96****3 000,00** | Atitvarinės ir vidaus sienos; stogo įrengimas; automobilių aikštelė; nuogrindos įrengimas; lauko ir vidaus vandentiekis ir buitinės nuotekos; langų montavimas; turėklų montavimas; vidaus apdaila; fasado šiltinimas ir apdaila; keltuvo įrengimas; šildymo – vėdinimo sistema; šiluminė trasa; lauko ir vidaus elektros tinklai; žaibosauga; telekomunikacijos ryšiai; apsauginė ir priešgaisrinė apsauga;Techninė priežiūraProjekto vykdymo priežiūra | ES (CPVA) lėšos – **1 771 895,96 Lt**ES (CPVA) lėšosES (CPVA) lėšos – **3 000,00 Lt** |
|  | **Iš viso:** | **3 045 257,04 Lt** | **1 774 895,96 Lt** |  | ES lėšos – **1 774 895,96 Lt** |
| 3. | Stanislovo Moniuškos menų mokyklos pastato kapitalinis remontas |  |  |  |  |
| 3.1. | Stanislovo Moniuškos menų mokyklos pastato kapitalinio remonto sutartis Nr. GS(7.1.83.)-242, UAB „Šalčininkų statyba“.Techninės priežiūros sutartis Nr. GS(7.83.)-230, UAB „Statybų inžinerinės paslaugos“Techninio projekto ir projekto vykdymo priežiūros sutartis Nr. GS(7.83.)-2, UAB „Nacionalinių projektų rengimas“ | **379 500,00**(2013-07-31 iki 2014-01-31)**3 719,48**(2013-07-31 iki 2014-01-31)**40 791,52**(2013-08-31 iki 2013-12-01) | **156 396,89****3 719,48****3 630,00** | Žaibosaugos įrengimas;Gerbūvio įrengimas;Lietvamzdžių ir lietlovių įrengimas;Dūmtraukių remontas;Stogo įrengimas;Vaikų žaidimų aikštelėTechninė priežiūraProjekto vykdymo priežiūra | ES (CPVA) lėšos (92.5 %) – **144 667,12 Lt**Savivaldybės lėšos (7.5 proc.) – **11 729,77 Lt**ES (CPVA) lėšos (92.5 %) – **3 440,52 Lt**Savivaldybės lėšos (7.5 %) –**278,96 Lt** ES (CPVA) lėšos (92.5 %) – **3 357,75 Lt**Savivaldybės lėšos – (7.5 %) **272,25 Lt** |
| 3.2. | Stanislovo Moniuškos menų mokyklos pastato kapitalinio remonto papildomų darbų sutartis Nr. GS(7.1.83.)-82, UAB „Šalčininkų statyba“. | **29 831,08**(2014-03-03 iki 2014-03-20) | **29 831,08** | Įėjimo į rūsį antstato ir durų įrengimas;Langų stiklų ir tvirtinimo detalių keitimas. | Savivaldybės lėšos – **29 831,08 Lt** |
|  | **Iš viso:** | **453 842,08 Lt** | **193‘577,45 Lt** |  | ES lėšos – **151 465,39 Lt**Savivaldybės lėšos – **42 112,06 Lt** |
| 4. | Daugiabučio namo Eišiškėse, Varėnos g. 2, atnaujinimas (modernizavimas)UAB „VT Statyba“Techninė priežiūraUAB „Statybos inžinerijos paslaugos“ | **138 950,35 Lt**(nuo 2014-06-26 (6 mėnesiai))**930,16 Lt** | **138 950,35** **930,16**  | Stogo šiltinimas ir naujos dangos įrengimas,įėjimo stogelių ir balkonų stogelių remontas,įėjimo durų keitimas,balkonų stiklinimas.Techninė priežiūra | ES lėšos –**118.898,43 Lt** Daugiabučio bendrijos lėšos – **20.982,08 Lt** |
| 5. | Šalčininkų rajono kultūros paveldo objekto – Jašiūnų dvaro sodybos – rūmų restauravimas bei pritaikymas vešiesiems turizmo poreikiams |  |  |  |  |
| 5.1. | Jašiūnų dvarasI etapasRangovas: UAB „Ekstra statyba“Techninė priežiūra: UAB „Šiltas namas“Vykdomoji priežiūra: VĮ „Lietuvos paminklai“ | **5 063 728,37 Lt su PVM**(2013.04.16- 2015.02.16 + 6 mėn. galimas pratesimas)(3 000 000,00Lt - ES lėšosSavivaldybės lėšos - 2 118 773,37Lt)**31 700,00 Lt****23 345,00 Lt** | **2 173 151,19 Lt su PVM****15 678,82 Lt****10 271 ,80 Lt** | Šalčininkų rajono kultūros paveldo objekto – Jašiūnų dvaro sodybos – rūmų restauravimas bei pritaikymas vešiesiems turizmo poreikiams I etapas.Techninė priežiūraProjekto vykdymo priežiūra | **1.369.085,25 Lt** – ES lėšosSavivaldybės lėšos –**804.065,94 Lt****9.877,66 Lt** – ES lėšosSavivaldybės lėšos –**5.801,16 Lt****6.471,23 Lt** – ES lėšosSavivaldybės lėšos – **3.800,57 Lt** |
| 5.2. | Jašiūnų dvaro sodybos restauravimas ir pritaikymas turizmo reikmėms II etapas.Rangovas: UAB „Ekstra statyba“Techninė priežiūra, UAB „Statybos inžinerijos paslaugos“Vykdomoji priežiūra: VĮ „Lietuvos paminklai“ | **2 652 163,29 Lt su PVM**(2013.12.03- 2015.05.03 + 6 mėn. galimas pratesimas)**9 017,36 Lt****14 700,00 Lt** | **1 112 508,46 Lt su PVM****4 704,00 Lt** | Jašiūnų dvaro sodybos restauravimas ir pritaikymas turizmo reikmėms II etapas.Techninė priežiūraProjekto vykdymo priežiūra | **1.052.326,20**– ES lėšosSavivaldybės lėšos –**60.182,26 Lt**ES lėšos – **4 704,00** |
| 5.3.  | „Šalčininkų rajono kultūros paveldo objekto – Jašiūnų dvaro sodybos – rūmų restauravimas bei pritaikymas viešiems turizmo poreikiams“ keltuvo įrengimasUAB „Ekstra statyba“ | **77 155,61 Lt**(2014.08.05- 2015.05.03) |  | Keltuvo įrengimas |  |
| 5.4. | „Šalčininkų rajono kultūros paveldo objekto - Jašiūnų dvaro sodybos - rūmų restauravimas bei pritaikymas viešiems turizmo poreikiams“ konferencijų salės vaizdo ir įgarsinimo įrangos pirkimasUAB „Ekstra statyba“ | **83 450,00**(2014.08.05- 2015.05.03) |  | Konferencijų salės vaizdo ir įgarsinimo įrangos įrengimas |  |
| 5.5. | Vaizdo konferencijų sistemos Jašiūnų dvaro posėdžių kambariui įrengimasUAB „Audiotonas“ | **16 879,50 Lt**(2014.05.08- 2015.05.31) |  | Vaizdo konferencijų sistemos Jašiūnų dvaro posėdžių kambariui įrengimas |  |
| 5.6. | Jašiūnų dvaro sodybos parko mažojo parterio įrengimo ir privažiavimo kelio iki buitinių nuotekų valymo įrenginių nutiesimo darbai | **198.967,60 Lt**(2015.01.15- 2015.06.30) |  | Jašiūnų dvaro sodybos parko mažojo parterio įrengimo ir privažiavimo kelio iki buitinių nuotekų valymo įrenginių nutiesimo darbai |  |
|  | **Iš viso:** | **8.171.106,73 Lt** | **3.316.314,27****Lt** |  | ES lėšos –**2.442.464,34 Lt**Savivaldybės lėšos – **873.849,93 Lt** |
| 6. | Vilkiškių dvaro pastato kapitalinis remontas I etapas.UAB ,,Šalčininkų statyba“Techninė priežiūra, UAB „Statybos inžinerijos paslaugos“Projektavimas su vykdomąja priežiūra UAB „Verslo Bitė“ | **941 251,01 Lt**(2014.05.09- 2015.02.09 + 3 mėn. galimas pratesimas)**4 045,05 Lt****60.000,00 Lt** | **119 010,91****52.000,00** | Vilkiškių dvaro pastato kapitalinis remontas I etapasTechninė priežiūraProjektavimas su vykdomąja priežiūra | **107 109,82 Lt** - ES lėšosSavivaldybės lėšos –**11 901,09** LtES lėšos – **15 300,00 Lt**Savivaldybės lėšos – **36 700,00 Lt** |
|  | **Iš viso:** | **1.005.296,06 Lt** | **171.010,91****Lt** |  | ES lėšos –**122 409,82 Lt** Savivaldybės lėšos – **48 601,09 Lt** |
| 7. | Šalčininkų rajono savivaldybės administracijos pastatas. UAB „Eukera“ | **36 269,49 Lt**(2014.11.19- 2014.12.30) | **36 269,49 Lt** | Šalčininkų rajono savivaldybės administracijos pastato laiptinės stiklo blokų ir lauko durų konstrukcijos demontavimas bei naujų langų ir lauko durų montavimas. | Savivaldybės lėšos – **36 269,49 Lt** |
|  | **Iš viso:** | **36 269,49 Lt** | **36 269,49 Lt** |  | Savivaldybės lėšos – **36 269,49 Lt** |
| 8. | Šalčininkų rajono savivaldybės administracijos garažo tualeto Nepriklausomybės g. remonto darbų pirkimas.UAB „Alzeta“ | **9 970,12 Lt**(2014.12.05- 2015.01.09) | **9 970,12 Lt** | Šalčininkų rajono savivaldybės administracijos garažo tualeto Nepriklausomybės g. remonto darbų pirkimas. | Savivaldybės lėšos –**9 970,12 Lt** |
|  | **Iš viso:** | **9 970,12 Lt** | **9 970,12 Lt** |  | Savivaldybės lėšos -**9 970,12 Lt** |
|  |  **Iš viso:** | **14704 808,75** | **7 257 444,13** |  | ES lėšos – **5 575 913,02 Lt**Valstybės biudžetas ‒**649 746,34 Lt**Savivaldybės biudžetas –**1 010 802,69 Lt**Daugiabučio bendrijos lėšos – **20.982,08 Lt** |

Iš viso švietimo bei kitose savivaldybės įstaigose atlikta darbų už **9 041 196,32 Lt.**

**6. VAIKŲ, JAUNIMO IR SUAUGUSIŲJŲ BENDRASIS LAVINIMAS, IKIMOKYKLINIŲ VAIKŲ UGDYMAS IR JAUNIMO PAPILDOMAS UGDYMAS, VAIKŲ TEISIŲ APSAUGA**

**6.1. Švietimas**

Švietimas yra viena prioritetinių Šalčininkų rajono savivaldybės sričių. Ugdymo prieinamumas, lygių galimybių užtikrinimas, kokybė, veiksmingumas, tautinio tapatumo išsaugojimas tautinių bendrijų ugdymo įstaigose, gimtųjų kalbų mokymo(si) kokybė, savarankiška ir atsakinga mokykla, saugus ir atsakingas vaikas, kūrybingas mokytojas -tokius tikslus užsibrėžė Švietimo ir sporto skyrius ir kiekviena rajono švietimo įstaiga.

 2014 metais Šalčininkų savivaldybėje veikė 39 savivaldybės pavaldumo ugdymo įstaigos: septynios gimnazijos, šešios vidurinės mokyklos, šešios pagrindinės mokyklos, viena specialioji mokykla, keturios mokyklos-daugiafunkciai centrai, vienas universalusis daugiafunkcis centras, dešimt lopšelių-darželių, keturios formalųjį ugdymą papildančios neformaliojo ugdymo mokyklos.

Vykdant Šalčininkų rajono savivaldybės bendrojo lavinimo mokyklų tinklo pertvarkos 2012-2015 metų bendrąjį planą, 2014 metais akredituota Jašiūnų Mykolo Balinskio, „Aušros“, Turgelių Povilo Ksavero Bžostovskio vidurinių mokyklų vidurinio ugdymo programa – įsteigtos 3 gimnazijos. Butrimonių A. Krepštul gimnazija nebekomplektavo Jančiūnų pradinio ugdymo skyriaus, Dailidžių ir Akmenynės mokyklos-daugiafunkciai centrai nebekomplektavo 1–4 klasių. Jančiūnų UDC veikia 2 grupės – ikimokyklinė ir priešmokyklinė.

Šalčininkų rajone veikia 10 ikimokyklinio ugdymo mokyklų (lopšelių- darželių), 1 Universalus daugiafunkcis centras, kuriame taip pat užtikrintas ikimokyklinis bei priešmokyklinis ugdymas. 65 darželių grupėse ugdomas 1021 vaikas. (duomenys 2014 m. rugsėjo 1 d.) Dauguma Šalčininkų r. savivaldybės bendrojo lavinimo mokyklų vykdo ikimokyklinį ir priešmokyklinį ugdymą. Mokyklų priešmokyklinėse ir ikimokyklinėse ugdymo grupėse ugdomi 294 vaikai. (duomenys 2014 m. rugsėjo 1 d.)

**Mokinių skaičiaus kaita bendrojo ugdymo mokyklose nuo 2007 iki 2014 metų**

 Savivaldybės pavaldumo bendrojo ugdymo mokyklose dirbo 480 pedagoginių darbuotojų. Iš jų atestuota:

• 424 pedagogai: 85 suteikta mokytojo, 272 – vyresniojo mokytojo, 65 - metodininko, 2 - eksperto kvalifikacinė kategorija,

• 28 pagalbos mokiniui specialistai: 13 suteikta specialisto, 13 – vyresniojo specialisto, 2 – metodininko kvalifikacinė kategorija.

28 pedagogai neturi kvalifikacinės kategorijos.

2014 metais atestuoti 25 mokytojai:

6 – mokytojo metodininko kategorijai,

15 – vyresniojo mokytojo kategorijai,

3 – vyresniojo auklėtojo kategorijai,

1 – vyresniojo soc. pedagogo kategorijai.

 2014 m. rajone valstybinius brandos egzaminus laikė 166 abiturientų, iš jų 121 iš savivaldybės pavaldumo mokyklų. Mokyklinius brandos egzaminus laikė 277 abiturientai, iš jų 182 savivaldybės pavaldumo mokyklų abiturientai. Daugiausia abiturientų pasirinko rusų (užsienio) kalbos VBE – 281, istorijos – 175, lietuvių kalbos – 166, matematikos – 135. Mažiausiai rinkosi fizikos VBE – 14, informacinių technologijų – 15.

**Valstybinių brandos egzaminų rezultatų palyginimas 2013 ir 2014 metais**

|  |  |  |  |
| --- | --- | --- | --- |
| Eil. Nr. | Mokomasis dalykas | 2013 m. | 2014 m. |
| Laikė  | išlaikė | % | Laikė | išlaikė | % |
| 1. | Lietuvių k. ir literatūra  | 188 | 143 | 76% | 121 | 108 | **89,3%** |
|  | Mokyklos lietuvių dėstoma kalba  | 88 | 53 | 60% | 32 | 28 | **87,5%** |
|  | Mokyklos lenkų, rusų dėstoma kalba | 100 | 90 | 90% | 89 | 80 | 89,9% |
| 2. | Matematika | 106 | 96 | 90,6% | 85 | 78 | **91,7%** |
| 3. | Užsienio k.(vokiečių) | 1 | 1 | 100% | 1 | 1 | **100%** |
| 4. | Užsienio k.(anglų) | 57 | 56 | 98,2% | 55 | 55 | **100%** |
| 5. | Užsienio k.(rusų) | 238 | 238 | 100% | 221 | 220 | 99,5% |
| 6. | Istorija | 160 | 146 | 91,2% | 123 | 106 | 86,2% |
| 7. | Biologija | 45 | 43 | 95,5% | 48 | 43 | 89,9% |
| 8. | Chemija | 21 | 18 | 85,7% | 20 | 20 | **100%** |
| 9. | Fizika | 10 | 10 | 100% | 5 | 5 | **100%** |
| 10. | Geografija | 15 | 14 | 93,3% | 13 | 12 | 92,3% |
| 11. | Informacinėstechnologijos | 10 | 9 | 90% | 7 | 7 | **100%** |

Brandos atestatus gavo 285 mokiniai iš 290. 55,5 proc. Šalčininkų rajono mokyklų absolventų siekia aukštojo mokslo (studijuoja universitetuose ir kolegijose), 25,9 mokosi profesinėse mokyklose, likę - dirba arba užsiima kita veikla.

Pagrindinį išsilavinimą įgijo 307 moksleiviai. 83,9proc. tęsia mokslą 11 klasėje, 11,6proc.

mokosi profesinėse mokyklose, 0,32proc. dirba, 1,3 proc. palikti kartoti mokymosi kurso.

 Kaip ir kiekvienais metais mokiniai dalyvavo rajoninėse bei šalies olimpiadose. Respublikinėje dailės olimpiadoje „Mažosios Lietuvos palikimas“ III vietos laimėtoja tapo Sandra Vežėl (mokytoja Asta Vasiliauskaitė, Šalčininkų Stanislovo Moniuškos menų mokykla).

**MOKINIŲ VEŽIOJIMAS**

2014-2015 m.m. rugsėjo 1 dieną buvo pavežami 1648 mokiniai.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |
| --- | --- | --- | --- |
|  | *Kaimuose ir miesteliuose toliau kaip 3 km nuo mokyklos gyvenantys mokiniai* | Pavežama mokinių | *Nepavežama\*\** |
| *maršrutiniu transportu* | *privačiu transportu* | *mokyklų transportu* | *geltonaisiais autobusais* | *kitais vežiojimo būdais* | ***iš viso*** | *iš jų ne į artimiausią mokyklą\** |
| priešmokyklinio ugdymo grupės | *44* | *20* | *2* | *4* | *21* | *0* | *47* | *28* | *2* |
| 1-4 klasės | *458* | *243* | *20* | *91* | *116* | *0* | *470* | *138* | *1* |
| 5-8 klasės | *544* | *368* | *6* | *81* | *90* | *2* | *547* | *74* | *0* |
| 9-10 kl.,I-II gimn. kl., specialiosios (socialinių įgūdžių ugdymo) klasės | *304* | *210* | *6* | *33* | *45* | *6* | *300* | *23* | *5* |
| 11-12 klasės,III-IV gimn. klasės | *298* | *205* | *2* | *59* | *38* | *0* | *304* | *48* | *3* |
| **Iš viso** | ***1.648*** | ***1.046*** | ***36*** | ***268*** | ***310*** | ***8*** | ***1.668*** | ***311*** | ***11*** |
|  |  |  |  |  |  |  |  |  |  |
| *Mokinių, turinčių specialiųjų ugdymosi poreikių* | *77* | *61* | *2* | *3* | *3* | *8* | *77* | *26* | *1* |

 Neformalųjį ugdymą vykdo 4 ugdymo įstaigos: Šalčininkų Stanislovo Moniuškos menų mokykla - 232 mokiniai; Eišiškių muzikos mokykla - 69 mokinių; Jašiūnų muzikos mokykla - 52 mokiniai; Eišiškių Antonio Ratkevičiaus sporto mokykla - 270 mokinių.Kaip ir kasmet, buvo organizuojamas mokinių vasaros poilsis. Užsienio bei Lietuvos stovyklose ir išvykose poilsiavo 1823 vaikai. |

**6.2. Sportas**

Per 2014 m. Šalčininkų rajone pravesta nemažai sporto renginių, kuriuose dalyvavo apie 2500 žmonių.

2014 metai vyko: atvirosios Šalčininkų miesto tinklinio pirmenybės Šalčininkų rajono mero taurei laimėti, atvirosios Šalčininkų rajono salės futbolo pirmenybės, Šalčininkų rajono parapijinės sporto žaidynės, Šalčininkų rajono seniūnijų sporto žaidynės, Šalčininkų rajono mokinių olimpinis festivalis, Šalčininkų rajono moksleivių krepšinio lyga, Šalčininkų rajono stalo teniso pirmenybės, pavasarinė sporto šventė bei tarptautinis bėgimas Baltojoje Vokėje, tarptautinis A. Ratkevičiaus rankinio turnyras, tarptautinis stalo teniso turnyras Z. Sliževskiui atminti, paplūdimio tinklinio turnyras KKD „Sokół“ taurei laimėti, dailiojo jojimo varžybos Šalčininkų rajono mero taurei laimėti, teniso turnyras Šalčininkų rajono savivaldybės taurei laimėti, salės futbolo turnyras Šalčininkų rajono mero taurei laimėti, krepšinio turnyrai Lietuvos Nepriklausomybės atkūrimo dienai paminėti bei mokytojo A. Galinio taurei laimėti Eišiškėse, tinklinio turnyrai Stanislavo Mikonio taurei laimėti, Šalčininkų rajono neįgaliųjų sporto žaidynės, Lietuvos lenkų sąjungos Šalčininkų rajono skyriaus mokinių sporto žaidynės, mini futbolo 5x5 turnyras KKD „Sokol“ taurei laimėti, Šeimų 3x3 krepšinio turnyras, Šalčininkų miesto krepšinio pirmenybės.

Rajono sportininkai aktyviai dalyvavo Lietuvos Respublikos čempionatuose bei pirmenybėse. Stalo tenisininkai dalyvavo LR komandinėse pirmenybėse I, II, III, IV ir V lygose. Šalčininkų rajono vyrų rankinio komanda „Sokół“ dalyvavo Lietuvos rankinio pirmenybėse, užėmė III vietą. Šalčininkų rajono futbolo komandos „Visinčia“ ir „Baltoji Vokė“ dalyvavo sekmadienio futbolo lygoje A ir B divizione. Šalčininkų krepšinio klubas BC ‚Šalčininkai“ dalyvavo Vilniaus krepšinio lygoje, o Eišiškių „Sokół“ krepšinio komanda sekmadienio krepšinio lygoje. Šalčininkų vyrų ir moterų tinklinio komandos dalyvavo Vilniaus tinklinio lygos varžybose.

Sėkmingai respublikinėse bei tarptautinėse varžybose atstovavo rajonui dailiojo jojimo, shotokan-karatė, tinklinio (vyrai ir moterys), krepšinio, lengvosios atletikos, ringo, graikų - romėnų imtinės sporto šakų sportininkai.

Sėkmingai rajono sportininkai dalyvavo ir tarptautinėse varžybose. Rajono sportininkai dalyvavo įvairiuose turnyruose Lenkijoje, Baltarusijoje, Ukrainoje, Italijoje. Šalčininkų rajono tinklininkės užėmė II vietą pasaulio polonijos tinklinio varžybose.

Buvo organizuotas ir pravestas Šalčininkų rajono mokinių olimpinis festivalis, kuriame dalyvavo gimnazijų, vidurinių bei pagrindinių mokyklų mokiniai. Šalčininkų rajono mokinių olimpinio festivalio nugalėtojai atstovavo rajonui respublikinėse varžybose. Bendrojoje įskaitoje Šalčininkų rajonas užėmė X vietą tarp 30 rajonų, o Šalčininkų Lietuvos tūkstantmečio gimnazija užėmė I vietą bendrojoje įskaitoje.

Sėkmingai respublikinėse varžybose pasirodė ir Eišiškių A. Ratkevičiaus sporto mokyklos auklėtiniai. Tomas Lebed tapo Lietuvos stalo teniso čempionato III vietos laimėtoju. Sigitas Ivoškis ir Vladislav Urinovič tapo Lietuvos graikų-romėnų imtynių jaunių pirmenybių čempionais. Eduardas Ragoža ir Ernest Ivanovskij tapo Lietuvos graikų-romėnų imtynių jaunučių pirmenybių III vietos laimėtojais.

Artūras Vencelovič yra Vilniaus „Flamingo-Volley“ – SM Tauras komandos narys , žaidžia Lietuvos aukščiausios lygos čempionate ir yra Lietuvos jaunučių rinktinės narys.

Sėkmingai respublikinėse varžybose pasirodė ir Eišiškių A. Ratkevičiaus sporto mokyklos auklėtiniai. Lietuvos stalo teniso komandinėse pirmenybėse vaikinų, g. 1996 m., komanda užėmė II ąją vietą, vaikinų, gimusių 1995 m., komanda užėmė III- ąją vietą. Tomas Lebed yra Lietuvos jaunių rinktinės narys.

Du rajono sportininkai žaidžia aukščiausiose Lietuvos tinklinio lygose. Artūras Vencelovič atstovauja Vilniaus „Flamingo-Volley“ – SM Tauras komandai ir yra Lietuvos jaunučių rinktinės narys. Lilija Frelik atstovauja Vilniaus „SM Ttauras –VTC“ komandai.

**6.2. Pedagoginė psichologinė tarnyba**

 Viena iš svarbiausių Tarnybos funkcijų ‒ mokinių (vaikų) raidos, galių ir sunkumų įvertinimas, brandumo mokyklai įvertinimas, specialiojo ugdymosi bei švietimo pagalbos skyrimas, specialiųjų ugdymosi poreikių lygio nustatymas, švietimo įstaigų konsultavimas specialiojo ugdymo klausimais.

 Vykdydami nustatytą veiklą Tarnybos specialistai atliko specialiųjų ugdymosi poreikių įvertinimą (29 vaikai), vaikų mokyklinio brandumo įvertinimą (80 vaikai), logopedinius (274 vaikai) ir kitus vaikų raidos įvertinimus (4 vaikai).

 2014 metais, kaip ir pernai, buvo teiktos pedagoginės psichologinės konsultacijos mokytojams, švietimo pagalbos specialistams, vaikams/mokiniams ir jų tėvams, teikta psichologinė pagalba elgesio sutrikimų, bendravimo, mokymosi, krizės, patyčių ir smurto, asmenybės ugdymo srityse.

Buvo teikta taip pat specialioji pedagoginė pagalba vaikams/ mokinimas su intelekto, regos, klausos, judesio, raidos ir kitais sutrikimais.

**Pedagoginis psichologinis konsultavimas**

|  |  |
| --- | --- |
| **Klientų grupė** | **Klienų skaičius** |
| **Specialiojo pedagogo** | **Logopedo** | **Psichologo** | **Soc. pedagogo** |
| PPT | Mokykloje | e. paštu/telefonu | PPT | Mokykloje | e. paštu/telefonu | PPT | Mokykloje | e. paštu/telefonu | PPT | Mokykloje | e. paštu/telefonu |
| Mokytojai | **60** | **34** | **41** | **38** | **70** | **15** | **75** | **21** | **28** | **-** | **-** | **-** |
| Švietimo pagalbos specialistai | **24** | **13** | **28** | **35** | **10** | **5** | **37** | **27** | **44** | **-** | **-** | **-** |
| Švietimo įstaigų vadovai | **16** | **14** | **18** | **-** | **-** | **-** | **12** | **8** | **2** |  |  |  |
| Tėvai | **123** | **21** | **14** | **89** | **70** | **40** | **49** | **47** | **6** |  |  |  |
| Vaikai/mokiniai | **69** | **12** | **-** | **91** | **36** | **-** | **88** | **36** | **-** |  |  |  |
| Kiti | **-** | **-** | **-** | **-** | **--** | **-** | **-** | **-** | **-** | **-** | **-** | **-** |
| Iš viso | **292** | **94** | **101** | **253** | **186** | **60** | **261** | **139** | **80** |  |  |  |

 PPT specialistai padėjo švietimo įstaigoms užtikrinti kokybišką specialiųjų ugdymosi poreikių, psichologinių, asmenybės ir ugdymosi problemų turinčių mokinių ugdymą, konsultuodami mokinius, vaiko gerovės komisijų narius, švietimo įstaigų pedagogus, parengdami ir organizuodami teorinius - praktinius pranešimus mokiniams, vaiko gerovės komisijų nariams, atsakingiems vadovams, specialistams bei tėvams.

**6.3. Vaikų teisių apsauga**

 2014 m. pabaigoje į socialinės rizikos šeimų, auginančių vaikus, apskaitą yra įrašyta 105 šeimos, jose auga 218 vaikų (1 diagrama). Per pastaruosius ketverius metus šeimų, įrašytų į socialinės rizikos šeimų, auginančių vaikus, apskaitą, skaičius sumažėjo 17 proc., o jose augančių vaikų skaičius sumažėjo 18 proc.

Pagrindinės priežastys, dėl kurių šeimos yra įtraukiamos į socialinės rizikos šeimų, auginančių vaikus, apskaitą:

|  |  |  |  |  |  |
| --- | --- | --- | --- | --- | --- |
|  | Šeimos įtraukimo į socialinės rizikos šeimų, auginančių vaikus, apskaitą priežastys | 2011 m. | 2012 m. | 2013 m. | 2014 m. |
|  | Į apskaitą įrašytų socialinės rizikos šeimų skaičius | 127 | 126 | 132 | 105 |
|  | Iš jų: |  |  |  |  |
|  | Dėl girtavimo, psichotropinių medžiagų vartojimo | 79 | 85 | 89 | 70 |
|  | Dėl priklausomybės nuo azartinių žaidimų | - | - | - | - |
|  | Dėl socialinių įgūdžių stokos, dėl negebėjimo tinkamai rūpintis vaiku | 32 | 31 | 30 | 20 |
|  | Dėl psichologinės, fizinės ar seksualinės prievartos prieš vaikus | 2 | 1 | 1 | 1 |
|  | Dėl valstybės skiriamos paramos naudojimo ne vaiko interesams | 5 | 3 | 3 | 4 |
|  | Dėl laikinosios globos vaikui nustatymo | - | 1 | 2 | 5 |
|  | Dėlteismo sprendimo laikinai apriboti tėvų valdžią ir nuolatinės globos vaikui nustatymo | 1 | - | - | 0 |
|  | Dėl kitų priežasčių | 8 | 5 | 7 | 5 |

 Pagrindinė priežastis, dėl kurios šeimos yra įrašomos į socialinės rizikos šeimų, auginančių vaikus, apskaitą – girtavimas. 2014 m. pabaigoje 67,0 proc. šeimų, įrašytų į socialinės rizikos šeimų apskaitą, įrašytos į apskaitą dėl girtavimo.

 Ištyręs šeimos problemas, Vaiko teisių apsaugos skyrius ieško galimybių padėti gyvenantiems socialinės rizikos šeimose vaikams, tarpininkaudamas dėl vienkartinės socialinės pašalpos skyrimo šeimoms, kurios liko dėl kažkokių priežasčių be pragyvenimo šaltinių, dėl pašalpų panaudojimo kontrolės organizavimo toms šeimoms, kurios gaunamas išmokas panaudoja ne pagal paskirtį. Reikalui esant, Skyrius kreipiasi į Policiją dėl atitinkamų poveikio priemonių taikymo tėvams, neužtikrinantiems reikiamų vaikų ugdymo ir gyvenimo sąlygų. Skyriaus specialistai teikia metodinę paramą seniūnijų socialiniams darbuotojams, dirbantiems su socialinės rizikos šeimomis, konsultuoja tėvus vaiko teisių apsaugos klausimais.

 Teikiant pagalbą socialinės rizikos šeimoms taikomas **tarpdisciplininės komandos darbo principas**. Tarpdisciplininė komanda susideda iš medicinos darbuotojų, Vaiko teisių apsaugos skyriaus valstybės tarnautojų, Pedagoginės-psichologinės tarnybos darbuotojų, mokytojų, mokyklų psichologų, mokyklų socialinių pedagogų, teisėsaugos pareigūnų, tėvų, globėjų, bendruomenės.

 Esant darbo su socialinės rizikos šeimomis teigiamiems pokyčiams, pastaroji išbraukiama iš socialinės rizikos šeimų apskaitos (2 diagrama).

**1 diagrama. Socialinės rizikos šeimų ir jose augančių vaikų skaičius 2011-2014 metais**

**2 diagrama. Likusių be tėvų globos vaikų skaičiaus pokyčiai 2011-2014metais**

 2014 metais likusių be tėvų globos vaikų, globojamų įstaigose, skaičius nežymiai padidėjo.

**6.4. Jaunimo reikalų koordinavimas**

 2014 m. Šalčininkų rajono savivaldybės teritorijoje gyveno 6883 jauni žmonės (15-29 m.), tai sudarė 21 proc. visų savivaldybės gyventojų. Jaunimo, kaip ir rajono gyventojų, nuo 2012 m. sumažėjo. Tai susiję tiek su vidine migracija, kuri 2013 m. sudarė 313 žm., tiek su mažėjančiu gyventojų skaičiumi visoje Lietuvoje.

 Jaunimo nedarbas Šalčininkų rajone 2014 m. sudarė 5,7 proc. (Lietuvos rodiklis 9,1 proc.). Nuo 2014 m. yra vykdomas Jaunimo garantijų iniciatyvos įgyvendinimas ir realizuojamas projektas „Pasitikėk savimi“, kurio tikslas – grąžinti niekur nedirbantį, nesimokantį ir mokymuose nedalyvaujantį jaunimą (NEETs) į švietimo sistemą arba padėti jaunimui integruotis į darbo rinką. Šalčininkuose vykdomo projekto rezultatai yra vieni geriausių Lietuvoje.

 Taip pat nuo 2014 m. darbe su jaunimu pradėtas taikyti atviro darbo metodas ir planuojamas atvirų jaunimo erdvių steigimas. Šalčininkų rajone turėtų atsirasti ir pirmas jaunimo centras. Šiuo metu yra vykdomas Vilkiškių mokyklos pastato remontas ir jo pritaikymas jaunimo poreikiams. Jaunimo namai turi paruošta būsimos veiklos koncepciją.

 Darbą su jaunimu vykdo taip pat jaunimo organizacijos, kurių rajone yra įregistruota apie 30, su jaunimu dirbančios organizacijos (35) ir neformaliosios jaunimo grupės. 2014 m. jaunimo organizacijų gretas papildė organizacija „Darbas“, atsirado 3 naujos neformalios jaunimo grupės: skautai (harceže), „Astra“ (Turgeliai), „Teenagers“ (Jančiūnai). Aktyviai veikia ir mokyklų mokinių tarybos (20).

 Jaunimo veikla yra finansuojama ne tik iš tarptautinių programų, bet ir vietinių, tokių kaip: Jaunimo programa (20 tūkst. Lt), Kūno kultūros ir sporto programa (90 tūkst. Lt), Smulkaus ir vidutinio verslo rėmimo programa, Nebiudžetinių įstaigų rėmimo programa, Mero fondas.

 Šalčininkų rajone yra gerai išvystytas tarptautinis bendradarbiavimas, kuris yra vykdomas ne tik Savivaldybės, bet ir pačių jaunimo organizacijų. Tarptautinė projektinė veikla vykdoma su Lenkija, Turkija, Rumunija, Latvija, Estija, Švedija, Vokietija, Italija, Ukraina, Baltarusija ir kt.

**7. KULTŪRINĖ VEIKLA**

Šalčininkų rajono savivaldybės kultūros centras – organizacija, teikianti kultūrines paslaugas mieste ir rajone, sudaranti sąlygas miesto ir rajono gyventojams naudotis kultūriniais ištekliais, plėtoti kūrybiškumą, dalyvauti kultūriniuose renginiuose. Kultūros centras savo veikla puoselėja etninę kultūrą, mėgėjų meną, kuria menines programas, plėtoja edukacinę, pramoginę veiklą, tenkina bendruomenės kultūrinius poreikius ir organizuoja profesionalaus meno sklaidą. Kultūros centras siekia savo veiklą vienyti suvisomis organizacijomis, palaiko ryšį su seniūnijomis, kaimo bendruomenėmis, bažnyčia.

2014 metais vykę tradiciniai renginiai: valstybinių švenčių minėjimai; Užgavėnių šventės, IX folkloro festivalis „Daina prie Šalčios“, Žolinės, rajoninė Derliaus šventė, Tarptautinei vaikų gynimo dienai skirti koncertai, Vasaros meno mokykla (2014 metais vyko jau 11 kartą, kasmet vyksta Šalčininkų kultūros centre ir struktūriniuose padaliniuose), „Jaunimo vasara“. Kultūros centras jau trečius metus bendradarbiauja su VšĮ „Bardai LT“ ir padeda organizuoti gyvos muzikos festivalį „Iš širdies į širdį“, kuris kiekvienais metais susilaukia vis daugiau žiūrovų dėmesio.

Tradiciniu ir visų muzikos mylėtojų laukiamas Tarptautinis chorinės muzikos festivalis birželio 14-15 dienomis Eišiškių bažnyčioje vyko trečią kartą, jame dalyvavo 25 chorai iš Lietuvos, Lenkijos, Baltarusijos. Konkurse chorai varžėsi 5 kategorijose ir kiekvienoje buvo išrinkti laimėtojai, kuriuos vertino tarptautinė keturių narių komisija, vadovaujama dr. hab. Bogumilos Tarasevič iš Lenkijos. Festivalio tikslai – suartinti svetimų šalių atlikėjus, stiprinti chorinę aplinką, skleisti muzikinę patirtį.

Rugpjūčio 19-22 dienomis Baltosios Vokės pramogų centre ir Turgelių laisvalaikio salėje vyko edukacinis projektas „Vilniaus krašto tradicijų lobiai“, projekto metu buvo organizuojami Vilniaus krašto senųjų šokių, dainų bei žaidimų užsiėmimai ir grojimo cimbolais mokymai.

Rugsėjo 13 d. Šalčininkų miesto parke pirmą kartą įvyko renginys - „Kiemo teatrų susitikimas“, kuriame dalyvavo profesionalūs teatrai iš Lietuvos, Lenkijos ir Baltarusijos.

 Kultūros centro renginiai, tiek tradiciniai, tiek nauji, kiekvienais metais pritraukia vis daugiau žiūrovų ir dalyvių. Profesionalumas, tobulėjimas ir projektinių lėšų pritraukimas lemia, kad renginiai bei koncertai yra įdomūs, novatoriški, atitinkantys bendruomenės kultūrinius poreikius.

 Prie Šalčininkų rajono savivaldybės kultūros centro bei jo padalinių veikia 11 mėgėjų meno kolektyvų ir 18 skirtingų krypčių būrelių, kuriuose mėgstama veikla užsiima apie 550 rajono gyventojų. 2014 m. Kultūros centro kolektyvai dalyvavo įvairiuose kultūriniuose renginiuose, koncertuose, festivaliuose, minėjimuose Lietuvoje ir už jos ribų.

 Svarbiu uždaviniu lieka Kultūros centro ir jo padalinių materialinės bazės gerinimas. 2014 m. baigtas Rūdninkų laisvalaikio salės kapitalinis remontas. 2013 m. pradėta Šalčininkų kultūros centro pastato renovacija vyko visus 2014 m., buvo atnaujintas ir apšiltintas pastato fasadas, pakeisti langai, stogas, durys, pakeista šildymo sistema ir suremontuota žiūrovų salė.

**8. KELIŲ IR GATVIŲ PRIEŽIŪRA**

**8.1.Kelių priežiūros ir plėtros programos lėšomis 2014 metais finansuojamų Šalčininkų rajono savivaldybės objektų sąrašas**

|  |  |  |  |  |
| --- | --- | --- | --- | --- |
| Eil. Nr. | Objekto pavadinimas | Darbų rūšis | Objekto parametrai | Skirta lėšų, tūkst. Lt |
| Pradžia - pabaiga |
| 1 | 2 | 3 | 4 | 7 |
| **1** | **Vietinės reikšmės kelių ir gatvių priežiūra seniūnijose** |  |
|  1.1 | Gatvių asfaltbetonio dangos išdaužos | priežiūra | išdaužų vietose | 540.000,00 |
|  1.2 | Kelio ženklai | eismo saugumas | seniūnijų keliai ir gatvės | 39.034,16 |
|  1.3 | Gatvių horizontalusis ženklinimas | eismo saugumas | seniūnijų keliai ir gatvės | 21.111,48 |
|  1.4 | Seniūnijų keliai su žvyro danga | priežiūra | seniūnijų keliai ir gatvės | 602.545,09 |
| **2** | **Akmenynės seniūnija**  | **30.474,58** |
| 2.1 | Kelio Ak-028 Akmenynė- Kurmelionys ruožas  | paprastasis remontas (žvyravimas) | PK02+68 iki PK03+46 | 30.474,58 |
| **3** |  **Baltosios Vokės seniūnija** | **60.000,00** |
|  3.1 | Baltosios Vokės mst. Durpininkų gatvės ruožas | paprastasis remontas (asfaltavimas) | PK00+00 iki PK00+04 PK00+08 iki PK00+24 | 60.000,00 |
| **4** | **Butrimonių seniūnija** | **160.768,90** |
|  4.1 | Jančiūnų kaimo Mokyklos gatvės ruožas | paprastasis remontas (asfaltavimas) | PK00+00 iki PK00+67  | 115.195,17 |
| 4.2 | Dailidžių kaimo Pagrindinės gatvės ruožas | paprastasis remontas (asfaltavimas) | PK00+00 iki PK00+30 | 45.573,73 |
| **5** | **Dainavos seniūnija** | **39.659,20** |
|  5.1 | Kelio Da-008 Dainava-Gilviniškės ruožas  | paprastasis remontas (žvyravimas) | PK00+08 iki PK00+58 PK01+36 iki PK01+86 | 39.659,20 |
| **6** | **Dieveniškių seniūnija** | **65.822,40** |
|  6.1 | Kelio Di-061, Di-060 į Lobo vns. ruožas  | nauja statyba (žvyravimas) | PK00+00 iki PK00+30 PK00+00 iki PK00+56 | 65.822,40 |
| **7** | **Eišiškių seniūnija** | **256.240,91** |
| 7.1 | Eišiškių miesto Gegužės 3-iosios gatvės ruožas | paprastasis remontas (asfaltavimas) | PK00+00 iki PK00+38 | 109.000,00 |
| 7.2 | Eišiškių miesto Gegužės aikštės | paprastasis remontas (asfaltavimas) | PK00+00 iki PK00+11 | 85.897,43 |
|  7.3 | Eišiškių miesto Kaštonų gatvės ruožas | paprastasis remontas (asfaltavimas) | PK00+00 iki PK00+09 | 30.000,00 |
| 7.4 | Eišiškių miesto Gegužės 3-iosios gatvės ruožo šaligatviai | paprastasis remontas | PK00+10 iki PK00+49 | 6.053,29 |
| 7.5 | Eišiškių miesto Gegužės aikštės šaligatvio ruožas | paprastasis remontas  | Prie pastato Nr.18 | 25.290,19 |
| **8** | **Gerviškių seniūnija** | **73.491,85** |
|  8.1 | Čiužiakampio kaimo Liepų gatvės ruožas  | paprastasis remontas (žvyravimas) | PK00+60 iki PK01+50 | 36.053,21 |
|  8.2 | Gudelių kaimo Gudelių gatvės ruožas | paprastasis remontas (žvyravimas) | PK00+00 iki PK00+90 | 16.497,75 |
| 8.3 | Kelio Ge-042 Čiužiakampis- Dainiškės ruožas | paprastasis remontas (žvyravimas) | PK00+86 iki PK01+57 | 20.940,89 |
| **9** | **Jašiūnų seniūnija** | **201.253,97** |
|  9.1 | Jašiūnų miestelio Sodų gatvės ruožas | kapitalinis remontas (asfaltavimas) | PK00+21 iki PK00+30 | 42.601,23 |
|  9.2 | Tiltas per Merkį Jašiūnų miestelio J.Sniadeckio gatvėje | paprastasis remontas |  | 32.074,68 |
| 9.3 | Jašiūnų miestelio Kaštonų gatvės ruožas | nauja statyba (asfaltavimas) | PK00+00 iki PK00+19 | 100.000,00 |
|  9.4 | Paupio kaimo Paupio gatvės Ja-006 ruožas  | paprastasis remontas (žvyravimas) | PK00+00 iki PK00+46 | 26.578,06  |
| **10** | **Kalesninkų seniūnija** | **72.091,76** |
| 10.1 | Mantviliškių kaimo Naujoji gatvė | kapitalinis remontas (asfaltavimas) | PK00+00 iki PK00+74 | 13.133,15 |
|  10.2 | Kelio (Ka-020) į Karsokų kaimą ruožas  | paprastasis remontas (žvyravimas) | PK00+00 iki PK01+19 | 58.958,61 |
| **11** | **Pabarės seniūnija** | **68.927, 57** |
|  11.1 | Kelio Pabarė-Buivydai (Pa-056) ruožas  | nauja statyba (žvyravimas) | PK01+24 iki PK01+99 | 68.927, 57 |
| **12** | **Poškonių seniūnija** | **90.000,00** |
|  12.1 | Poškonių kaimo Mokyklos gatvės ruožas | nauja statyba (asfaltavimas) | PK00+00 iki PK00+18 | 90.000,00 |
| **13** | **Šalčininkų seniūnija** | **180.432,42** |
| 13.1 | Šalčininkų miesto Naujosios gatvės šaligatvio ruožas | paprastasis remontas |  | 3.417,69 |
| 13.2 | Šalčininkų miesto A.Mickevičiaus gatvės šaligatvių ruožas | paprastasis remontas | nuo pastato Nr.13 iki pastato Nr.30 | 84.030,33 |
| 13.3 | Šalčininkų miesto A.Mickevičiaus gatvės ruožo rekonstravimo projekto parengimas | projektavimas | nuo sankryžos su Nepriklausomybės gatve iki sankryžos su Jogailos gatve  | 14.084,40 |
| 13.4 | Šalčininkų miesto Vilniaus gatvės šaligatvio ruožų  | paprastasis remontas | nuo pastato Nr.49 iki pastato Nr.53 | 78.900,00 |
| **14** | **Turgelių seniūnija** | **66.945,96** |
| 14.1 | Ožionių kaimo Alyvų gatvės ruožas |  paprastasis remontas (žvyravimas) | PK00+00 iki PK00+55 | 31.394,53 |
|  14.2 | Kelio Tu-021 Naujininkai-Savaitiškės ruožas | paprastasis remontas (žvyravimas) | PK00+00 iki PK00+84 | 25.579,82 |
|  14.3 | Kelio Tu-009 Valakininkai-Savaitiškės ruožas | paprastasis remontas (žvyravimas) | PK00+45 iki PK00+61 | 9.971,61 |
|  **15** | Techninė priežiūra ir laboratoriniai tyrimai |  tech. priežiūra |   | 27.155,17 |
| IŠ VISO: | **2.604.393,66** |
| **16** | **Eišiškių mst. Vilniaus g. šaligatvių ruožas** | nauja statyba,projektavimas | 4 ruožai | **487.000,00** |
| 16.1 | Rangos darbai |  |  | 483.761,00 |
| 16.2 | tech.projekto bendroji ekspertizė | ekspertizė |  | 2.209,00 |
| 16.3 | Darbų tech. priežiūra | tech. priežiūra |  | 1.030,00 |
| **17** | **Eišiškių mst. Naujo plano g. rekonstrukcija** | rekonstrukcija,projektavimas |  | **200.000,00** |
| 17.1 | Rangos darbai |  |  | 196.996,69 |
| 17.2 | tech.projekto bendroji ekspertizė | ekspertizė |  | 2.657,00 |
| 17.3 | Darbų tech. priežiūra | tech. priežiūra |  | 346,31 |
| **18** | **Šalčininkų mst. Vilniaus g. šaligatvių ruožas** | paprastasis remontas | 3 ruožai | **300.000,00** |
| 18.1 | Rangos darbai |  |  | 298.773,70 |
| 18.2 | Darbų tech. priežiūra | tech. priežiūra |  | 1.226,30 |
| **19** | **Turgelių kaimo automobilių stovėjimo aikštelės** | nauja statyba,projektavimas |  | **298.133,00** |
| 19.1 | Rangos darbai |  |  | 294.500,00 |
| 19.2 | tech.projekto bendroji ekspertizė | ekspertizė |  | 1.209,00 |
| 19.3 | Darbų tech. priežiūra | tech. priežiūra |  | 2.424,00 |
|  |  |  | 16-19 poz. iš viso: | **1.285.133,00** |
| **20** | **Kelias nuo Tu-013 Girdijauskai-Ūdronys iki valstybės sienos ženklo (VSŽ) Nr.1004** | nauja statyba,projektavimas |  | **343.729,07** |
| 20.1 | Rangos darbai |  |  | 341.911,07 |
| 20.2 | Darbų tech. priežiūra | tech. priežiūra |  | 1.818,00 |
|  | **VISŲ VISO:** |  |  | **4.233.255,73** |

**8.2. Komunalinio ūkio srities bei kelių remontų projektai, finansuojami iš rajono savivaldybės biudžeto ir ES struktūrinių fondų.**

1. Šalčininkų miesto urbanistinės infrastruktūros sutvarkymo ir kraštovaizdžio formavimas, projekto vertė – 6449984,01. Lt

2. Vytauto gatvės atkarpos rekonstrukcija (389 tūkst. Lt) ir techninės dokumentacijos paketo objekto pridavimui paruošimas/tikrinimas, pridavimas, patikros TID organizavimas.

3. Pėsčiųjų tako Bažnyčios g., Plento g. statybos ir susisiekimo infrastruktūros Bažnyčios g., Plento g. Vytauto g., Miškininkų g. Šalčininkuose rekonstravimo projektas (darbų vertė 1 749 472,29 Lt).

4. Jašiūnų dvaro sodybos parko rekonstrukcija, projekto vertė – 1751898,50 Lt.

5. Vandens tiekimo ir nuotekų tvarkymas, infrastruktūros renovavimas ir plėtra Šalčininkų rajone (kartu su UAB ,,Vilniaus vandenys“).

6. Paviršinio vandens nuvedimo tarp Nepriklausomybės g. ir Naujosios g. Šalčininkų mieste sistemos darbai – 97158,22 Lt.

7. Šalčininkų rajono šilumos ūkio infrastruktūros plėtros specialiojo plano rengimas, projekto vertė – 436900.0 Lt.

8. Tartoko kaimo Šalčininkų seniūnijoje šalto vandens tiekimo sistemos rekonstrukcija ir plėtra (darbų vertė 77000 Lt).

 Per metus lauko apšvietimas buvo įrengtas 8 Šalčininkų rajono gyvenvietėse, įvykdyti 3 gyvenviečių lauko apšvietimo linijų kapitaliniai remontai (žr. lentelę).

|  |  |  |
| --- | --- | --- |
| Seniūnijos pavadinimas | Elektrifikuojama gyvenvietė | Kaina, Lt |
| Akmenynės | Abuolų k. | 7408 |
| Baltosios Vokės | Baltosios Vokės m. lauko apšvietimo linijos kapitalinis remontas | 9905 |
| Dieveniškių | Jurgelionys. | 17105,42 |
| Eišiškių | Eišiškių m. lauko apšvietimo linijos kapitalinis remontas | 10000 |
| Jašiūnų | Jašiūnų m. Saulėtoji g. | 17065 |
| Kalesninkų | Naniškių k.  | 10043 |
| Pabarės | Navakonys | 10387 |
| Poškonių | Šiudainių k. | 9048 |
| Šalčininkų | Ragožiškių k. | 24200 |
| Turgelių | Mikniškių k. lauko apšvietimo linijos kapitalinis remontasMerkinės k. | 1271816151 |

**9. SOCIALINĖ PARAMA IR SVEIKATOS APSAUGA**

**9.1. Piniginė socialinė parama**

 Už socialinės apsaugos, visuomeninės sveikatos ir teikiamų socialinių paslaugų priežiūrą Šalčininkų rajone atsako Šalčininkų rajono savivaldybės administracijos Socialinės paramos ir sveikatos apsaugos skyrius, kuriame 2014 m. dirbo 10 specialistų.

 2014 m. Socialinės paramos ir sveikatos apsaugos skyrius priėmė apie 10800 prašymų piniginei socialinei paramai gauti.

2014 metais skyrius paruošė ir išdavė interesantams bei įvairioms institucijoms apie 3058 pažymų apie socialines išmokas. Didžiausias skaičius pažymų yra išduodamas gyventojams, kurie gauna socialinę pašalpą, pateikti Migracijos poskyriui, asmens tapatybės kortelėms arba užsienio pasams nemokamai gauti, Antstolių kontorai ir t. t. Nuo 2014 m. birželio 1 d. pagal LR Piniginės socialinės paramos nepasiturintiems gyventojams įstatymo 10 straipsnio 2 dalį Skyrius pradėjo mokėti sumažinto dydžio socialinę pašalpą, todėl kiekvienam bendrai gyvenančiam asmeniui arba vienam gyvenančiam asmeniui turėjo būti išsiųstas pranešimas apie sumažintą socialinės pašalpos dydį. Tokių pranešimų per 2014 metus išsiųsta pareiškėjams 377. 2014 metais pagal LR Piniginės socialinės paramos nepasiturintiems gyventojams įstatymo 23 straipsnio 3 dalį 28 šeimoms socialinė pašalpa buvo skirta išimtiniu atveju ir 37 šeimoms skirta būsto šildymo išlaidų kompensacija iš 4 procentų kompensacijai skirtų lėšų.

**9.2. Socialinė parama mokiniams**

Parama mokiniams skiriama nuo mokslo metų pradžios iki mokslo metų pabaigos, t.y. nuo 2014-07-01 iki 2015-08-31.

 Prašymai dėl paramos mokiniams priimami seniūnijose. Už teisingą prašymų užpildymą yra atsakingi seniūnijos vyresnieji specialistai. Surinkti prašymai su pridedamais reikalingais dokumentais apdorojami ir įvedami į SPIS sistemą Šalčininkų rajono savivaldybės administracijos Socialinės paramos ir sveikatos apsaugos skyriuje. Užregistruota ir apdorota 1377 tokių prašymų. Suformuota, atspausdinta ir užregistruota 376 savivaldybės administracijos direktoriaus įsakymų dėl socialinės paramos mokiniams skyrimo. 12 mokiniams buvo nutrauktas nemokamas maitinimas dėl šeimos materialinės padėties pagerėjimo. Mokinių, kuriems skirta parama, skaičius:

- pietūs – 1990;

 - parama mokinio reikmenims įsigyti – 1864.

**Moksleivių, gaunančių socialinę paramą, kiekio analizė**

|  |  |  |  |  |  |
| --- | --- | --- | --- | --- | --- |
| Metai | Bendras mokinių skaičius rajone | Mokinių, kuriems paskirtas nemokamas maitinimas, skaičius | **%** | Mokinių, kuriems paskirtas aprūpinimas mokinio reikmenimis, skaičius | **%** |
| 2007 | 5763 | 2436 | 42.27 | 2046 | 35.5 |
| 2008 | 5433 | 2761 | 50.82 | 2465 | 45.37 |
| 2009 |  5021 | 3843 | 76,54 | 3177 | 63,27 |
| 2010 | 4911 | 3854 | 78,48 | 3230 | 65,77 |
| 2011 | 4727 | 3042 | 64,35 | 3010 | 63,61 |
| 2012 | 4512 | 2633 | 58,36 | 2594 | 57,49  |
| 2013 | 4435 | 2735 | 61,67 | 2184 | 49,24 |
| 2014 | 4195 | 1990 | 47,43 | 1864 | 44,43 |

Palyginti su 2013 metais, bendras mokinių skaičius sumažėjo 240 moksleivių, o mokinių, gaunančių socialinę paramą mokiniams (nemokamą maitinimą), sumažėjo 745 moksleiviais. Mokinių, gaunančių aprūpinimą mokinio reikmenimis, skaičius sumažėjo 320 moksleivių.

**9.3 Socialinė parama šeimoms ir vaikams 2014 m.**

|  |  |
| --- | --- |
| Išmokos vaikams | 1515,5 tūkst. Lt  |
| Vienkartinės išmokos gimus vaikui  | 526,2 tūkst. Lt |
| Globos (rūpybos) išmokos  | 459,3 tūkst. Lt |
| Vienkartinė išmoka įsikurti | 165,8 tūkst. Lt |
| Vienkartinė išmoka nėščiai moteriai | 25,2tūkst. Lt |
| Iš viso: | 2692, 0tūkst. Lt |

**9.4. Šalpos išmokos**

Šalčininkų rajono savivaldybės administracijos Socialinės paramos ir sveikatos apsaugos skyriuje yra 1570 šalpos išmokų gavėjų. Kas mėnesį skyriuje išmokama apie 720 tūkst. Lt šalpos išmokų.

2014 metais išmokėta 8681,00 tūkst. šalpos išmokų ir 27,8 tūkst. Lt transporto išlaidų kompensacijų. 1 asmeniui buvo skirta spec. automobilių, įsigijimo/tech. pritaikymo išlaidų kompensacija - 4,2 tūkst. Lt.

2014 metais šalpos išmokų gavėjų skaičius padidėjo nežymiai, šalpos išmokų išmokėta 759,0 tūkst. Lt daugiau palyginus su 2013 metais, ir padidėjo 2,1 tūkst. Lt išmokėta transporto išlaidų kompensacijų suma. Per 2014 metus mirė 109 šalpos išmokų gavėjai, 109 asmenims, laidojusiems mirusius šalpos išmokų gavėjus, išmokėta 80,0 tūkst. Lt.

2014-01-01 pasibaigė 2010 metais įsigaliojusio LR Socialinių išmokų perskaičiavimo ir mokėjimo laikinojo įstatymo (Žin., 2009, Nr. 152-6820) galiojimas, todėl 2014 metais 346 slaugos išlaidų tikslinės kompensacijos ir 408 priežiūros (pagalbos) išlaidų tikslinės kompensacijos gavėjams buvo atstatytos iki 100 proc. paskirtų išmokų dydžio šalpos išmokos.

 2014 metais priimta ir patenkinta 630 prašymų dėl šalpos išmokų skyrimo ir mokėjimo:

202 prašymų dėl šalpos pensijų, šalpos našlaičių pensijų ir šalpos kompensacijų gavėjų skyrimo ir mokėjimo;

428 prašymų dėl slaugos išlaidų tikslinės kompensacijos ir priežiūros (pagalbos) išlaidų tikslinės kompensacijos skyrimo ir mokėjimo.

 2014 metais buvo užregistruota 1044 įsakymų dėl šalpos išmokų skyrimo, pratęsimo mokėjimo ir sustabdymo.

 2014 metais kreipėsi 13 rajono gyventojų su prašymais dėl šalpos pensijų bei šalpos kompensacijos pažymėjimų gavimo. Jiems buvo išduoti 10 šalpos kompensacijos gavėjo pažymėjimai bei 11 šalpos (socialinės) pensijos gavėjo (pensininko) pažymėjimų.

 Skyriuje 2014 metais priimta 198 prašymų dėl Lietuvos Respublikos antrojo laipsnio valstybinių pensijų skyrimo daugiavaikėms motinoms. Komisijai prie Lietuvos Respublikos socialinės apsaugos ir darbo ministerijos buvo pateikta 180 teikimų dėl antrojo laipsnio valstybinės pensijos skyrimo daugiavaikėms motinoms, pagimdžiusioms, išauginusioms ir gerai išauklėjusioms penkis ir daugiau vaikų. Komisija prie LR socialinės apsaugos ir darbo ministerijos skyrė antrojo laipsnio valstybines pensijas 180 rajono daugiavaikėms motinoms, pagimdžiusioms, išauginusioms ir gerai išauklėjusioms penkis ir daugiau vaikų. 18 prašymų dėl daugiavaikių motinų vaikų teistumų nebuvo patenkinti ir grąžinti pareiškėjams.

**9.5. Socialinės paslaugos**

Asmenims, kurie dėl proto ir fizinės negalės negali savarankiškai gyventi, Šalčininkų rajono teismo nutartimi buvo skirta globa arba rūpyba. Per 2014 metus Šalčininkų rajono apylinkės teismo nutartimi 19 asmenų buvo skirta globa, 9 asmenims - rūpyba.
 Per 2014 metus pagalbos į namus paslaugas Šalčininkų rajono savivaldybės direktoriaus įsakymu gavo 17 rajono gyventojų. Pagalbos pinigus (0,5 BSI dydžio) gauna 8 rajono gyventojai. Dienos socialinės globos paslaugas gavo 10 asmenų, turinčių sunkią negalią.

 Nuo 2012-09-28 veikia ir apgyvendinimo savarankiško gyvenimo namuose paslaugas Šalčininkų rajono gyventojams teikia Šalčininkų rajono savivaldybės Čiužiakampio senelių globos namų struktūrinis padalinys Savarankiško gyvenimo namai. Apgyvendinimo savarankiško gyvenimo namuose paslaugas šiuo metu gauna 27 asmenys.

 Per 2014 metus Čiužiakampio senelių globos namuose buvo apgyvendinti 5 asmenys. Kiekvienais metais vis daugėja senyvo amžiaus asmenų, kurie yra vieniši, nesugebantys savimi pasirūpinti ir reikalaujantys specialistų priežiūros. Suaugę asmenys ir senyvo amžiaus asmenys su sunkia negalia ilgalaikės socialinės globos paslaugas gavo Eišiškių ASPC Globos skyriuje - 3 asmenys. Trumpalaikės socialinės globos paslaugas sveikatos priežiūros įstaigose gavo 1 asmuo.

 Skirdami socialinę paramą ir socialines paslaugas, seniūnijų socialiniai darbuotojai pirmiausiai atkreipia dėmesį į daugiavaikes šeimas, todėl jose kylančios problemos greičiausiai pastebimos ir pradedamos spręsti įtraukiant jas į socialinės rizikos šeimų apskaitą. Seniūnijos socialiniai darbuotojai, dirbdami su socialinės rizikos šeimomis, teikia tokias paslaugas kaip: informavimas, konsultavimas, tarpininkavimas ir atstovavimas, transporto organizavimas, socialinių įgūdžių ugdymas ir palaikymas, aprūpinimas mokinio reikmenimis, ir kt.

 Socialinės išmokos socialinės rizikos šeimoms skiriamos pinigais neviršijant 50% paskirtos socialinės išmokos, ir nepinigine forma, socialiniam darbuotojui kontroliuojant jos tikslinį panaudojimą. Nepinigine forma, t.y. pervedant tam tikrą sumą lėšų į socialines korteles, arba išduodant talonus maisto produktų ir buitinių prekių pirkimui.

**9.6. Sveikatos apsauga Šalčininkų rajono savivaldybėje**

 **Sveikatos apsaugai 2014 m. skirtos lėšos – 587,5 tūkst. Lt iš jų:**

* Dantų protezavimui – 10,0 tūkst. Lt (nepanaudoti);
* Sveikatos priežiūrai mokyklose, iš jų ‒ valstybinėms (perduotoms savivaldybei) funkcijoms vykdyti – 239,5 tūkst. Lt;
* Savivaldybės visuomenės sveikatos priežiūros funkcijoms vykdyti, iš jų valstybinėms (perduotoms savivaldybei) funkcijoms vykdyti – 168,0 tūkst. Lt;
* Sveikatos projektams, programoms finansuoti – 60,0 tūkst. Lt;
* Studijų rėmimo programai – 10,0 tūkst. Lt (nepanaudoti);
* Šalčininkų rajono savivaldybės ligoninės teikiamų paslaugų kokybės gerinimas (Valstybės investicijų 2014–016 m. programa) – 100,0 tūkst. Lt.

 Visuomenės sveikatos sveikatingumo veikloms organizuoti buvo panaudoti asignavimai, gauti iš Valstybės biudžeto specialiosios tikslinės dotacijos, skirtos savivaldybės biudžetui Sveikatos apsaugos ministerijos kuruojamoms valstybinėms funkcijoms vykdyti, suma 168,0 tūkst. Lt. Veiklas vykdė Vilniaus miesto savivaldybės Visuomenės sveikatos biuras pagal bendradarbiavimo sutartį, pasirašytą 2014-04-21.

Šalčininkų rajono savivaldybės visuomenės sveikatos rėmimo specialiosios programos priemonių 2014 metais lėšos – 19722 Lt, lėšos, gautos iš Šalčininkų rajono savivaldybės aplinkos apsaugos rėmimo specialiosios programos – 19722 Lt.

 Iš Šalčininkų rajono savivaldybės visuomenės sveikatos rėmimo specialiosios programos lėšų buvo finansuojamos tokios programos:

|  |  |  |  |
| --- | --- | --- | --- |
| ***Eil.******Nr.*** | ***Visuomenės sveikatos programų sritys*** | ***Vykdytų visuomenės sveikatos programų skaičius bei pavadinimas*** | ***Panaudota lėšų, Lt*** |
|
| **1.** | Neinfekcinių ligų ir traumų profilaktika ir kontrolė | 2 | Cukrinio diabeto komplikacijų ir sergamumo prevencijos programos: VšĮ Eišiškių ASPC bei VšĮ Šalčininkų ASPC | 2000,00 |
| **2.** | Užkrečiamųjų ligų profilaktika ir kontrolė | 2 | Tuberkuliozės infekuotumo ir sergamumo profilaktikos programos: VšĮ Eišiškių ASPC bei VšĮ Šalčininkų ASPC | 2000,00 |
| **3.** | Alkoholio, tabako ir kitų psichoaktyviųjų medžiagų vartojimo prevencija | 1 | VAVPK Šalčininkų r. policijos komisariato projektas ,,Atsisakyk žalingų įpročių“ | 2500,00 |
| **4.** | Vaikų ir jaunimo sveikatos išsaugojimo ir stiprinimo | 3 | Jašiūnų Mykolo Balinskio vid. m-klos projektas ,,Išvyka sveikatos link“;Šalčininkų seniūnijos projektas ,,Sveika aplinka – sveikas aš“;Šalčininkų r. sav. Vaikų globos namų projektas ,,Sveikas vaikas – sveika visuomenė“. | 7422,00 |
| **5.**  | Gyventojų sveikos mitybos ir fizinio aktyvumo skatinimo | 1 | Šalčininkų r. vidaus reikalų sistemos pensininkų sąjungos projektas ,,Einam, minam, plaukiam ...“ | 1300,00 |
| **6.** | Bendruomenės sveikatos stiprinimo, sveikatos mokymo, šeimos planavimo konsultavimo, sveikatos žinių populiarinimo ir visuomenės sveikatos propagandos | 2 | Bendrijos ,,Europos inovacijos“ projektas ,,Žingsnis po žingsnio sveikatos link“;LASS Šalčininkų r. filialo projektas ,,Regėjimo neįgaliųjų sveikatos ugdymas“. | 4500,00 |

Iš Šalčininkų rajono savivaldybės aplinkos apsaugos rėmimo specialiosios programos aplinkos kokybės gerinimui buvo skirta 2313,60 Lt**,** šie pinigai panaudoti maudyklų (tvenkinių) vandens tyrimų atlikimui. Šalčininkų rajono savivaldybės teritorijoje maudymosi sezono metu (nuo birželio 1 d. iki rugsėjo 15 d.) yra stebimas maudyklų ir vandens telkinių vanduo tų rekreacinių vietų, kurias yra pamėgę rajono gyventojai bei svečiai - Šalčininkų I tvenkinio paplūdimio maudyklos, Eišiškių miesto maudyklos, Šalčininkėlių, Poškonių, Gojaus, Panezdilių, Padvarionių, Butrimonių vandens telkinių vanduo.

Minėtų vandens telkinių vandens kokybės tyrimai atlikti Nacionalinės visuomenės sveikatos priežiūros laboratorijoje, vandens mikrobiologinės taršos rodikliai atitiko Lietuvos higienos normoje HN 92:2007 ,,Paplūdimiai ir jų maudyklų vandens kokybė“ reglamentuotas privalomas vertes.

**Dėl specialiųjų poreikių lygio nustatymo nuo 2014-01-01 iki 2014-12-12 kreipėsi 144 asmenys, iš jų:**

* 34 asmenims nustatytas didelių specialiųjų poreikių lygis ir išduotas neįgaliojo pažymėjimas;
* 110 asmenims nustatytas vidutinių specialiųjų poreikių lygis ir išduotas neįgaliojo pažymėjimas.

Gaisrų prevencijai iš UAB ,,Sprendimas jums“ įsigyta 55 vnt. automatinių optinių dūmų signalizatorių, kuriuos Priešgaisrinės gelbėjimo tarnybos specialistai sumontavo 13 Šalčininkų rajono savivaldybės seniūnijų. Panaudota 2994,75 Lt.

Akcijos metu „Saugaus gyvenimo karavanas 2014“ Priklausomybės ligų centro mobilioje klinikoje 90 Šalčininkų rajono gyventojų nemokamai ir anonimiškai išsityrė dėl ŽIV, gyventojai buvo konsultuojami specialistų, gavo naudingos informacijos bei apsaugos priemonių. Akcijos tikslas – didinti prieinamumą prie ŽIV testavimo paslaugų bei apsaugos priemonių.

**10. ŽEMĖS ŪKIS IR KAIMO REIKALAI**

 Šalčininkų rajono savivaldybės administracijos Žemės ūkio skyrius vadovaudamasis Lietuvos Respublikos vietos savivaldos įstatymu, įgyvendina rajono teritorijoje valstybės politiką žemės ūkio,

melioracijos ir kaimo plėtros srityse. Skyrius taip pat vykdo traktorių, traktorinių priekabų, kelių mašinų ir kitų savaeigių važiuoklių registraciją bei jų valstybinę techninę priežiūrą, priima iš rajono teritorijoje dirbančių žemdirbių pasėlių deklaracijas ir kitas paraiškas paramai gauti, tvarko ūkininkų registrą, nustato žvėrių padarytą žalą pasėliams, padeda rajono gyventojams sutvarkyti pieno gamybos kvotas, organizuoja ūkininkų mokymus.

 2014 m. Žemės ūkio skyrius organizavo paraiškų tiesioginėms išmokoms už žemės ūkio naudmenų ir pasėlių plotus 2014 m. gauti teisingą užpildymą bei pateikimą Nacionalinei mokėjimo agentūrai. Seniūnų, seniūnijų darbuotojų ir rajono Žemės ūkio skyriaus darbuotojų dėka pasėlių deklaravimas vyko sklandžiai, ypatingų nusiskundimų iš rajono gyventojų nebuvo. Per šį laikotarpį mūsų rajono žemdirbiai kartu su seniūnijų darbuotojais užpildė 3264 paraiškas tiesioginėms išmokoms gauti bei išmokoms už nepalankias ūkininkauti vietoves gauti ir uždeklaravo, kad jie dirba žemę 49,65 tūkst. ha plote. Palyginti su 2013 m., 2014 m. rajone deklaravusiųjų skaičius sumažėjo 392, tačiau dirbamos žemės plotas padidėjo 50 ha.

 Skyriaus darbuotojai taip pat priiminėjo paraiškas gauti išmokas už mėsinius galvijus, ėriavedes, bites, ekologines žuvis, karves žindenes. Paraiškų išmokoms už gyvulininkystės produkciją gauti per 2014 m. buvo priimta 3953 vnt. Šių paraiškų pagrindu žemdirbiai gaus už 2014 m. 2 mln. 41 tūkst. Lt išmokų. Vykdant afrikinio kiaulių maro prevencines priemones iš 180 rajono žemės ūkio subjektų buvo surinktos paraiškos kompensacijai gauti bendrai 4 mln. 250 tūkst. Lt sumai. Šiuo metu jiems yra sumokėta visa kompensacija.

Visų šių užpildytų paraiškų pagrindu 2014 m. pabaigoje ir 2015 m. pradžioje rajono gyventojams bus išmokėta 34 mln. Lt išmokų. Bendrai už 2014 m. mūsų rajono žemdirbiai iš ES struktūrinių fondų per įvairias Kaimo plėtros programas gaus apie 45 mln. Lt išmokų ir kompensacijų.

 Žemės ūkio skyrius toliau tęsė agrarinės aplinkosaugos priemonių įgyvendinimą, skatino ekologinį ūkininkavimą. Šiuo metu 119 ūkininkų ūkininkauja 6382 ha bendro ploto ekologiniuose ūkiuose. Kompensuodama negautas pajamas, valstybė išmokės jiems 2014-2015 m. apie 5,6 mln. Lt kompensacinių išmokų.

Rajono lygmenyje skyrius tvarko pieno kvotas. Per metus 98 kaimo gyventojams jos buvo koreguojamos ar naujai perrašomos.

Per 2014 m. rajone buvo įregistruota 103 nauji ūkininkai ir 2014 m. gruodžio 31 d. jų mūsų rajone buvo 1204. Palyginti su 2013 m., jų padidėjo 99 ūkiais. Rajone yra įregistruota 4979 žemės ūkio ir kaimo valdos. Per 2014 m. 3592 žemdirbiai atnaujino šių valdų duomenis.

Vykdant 2014 m. melioracijos darbų programą, valstybės biudžeto lėšomis vieno ūkininko lauke buvo suremontuota melioracijos sistema, sutvarkyta 8 tvenkinių hidrotechninių įrenginių aplinka, atlikti Šalčininkėlių k. v. Visinčios upelio bei Purvėnų k. v. ir Kalesninkų k. v. Karklinės upelio melioracijos griovių valymo darbai, išduota 54 techninių sąlygų statiniams statyti, suderinti 89 techniniai projektai, išnagrinėti 136 pareiškėjų prašymai ir skundai melioracijos klausimais.

Bendrai iš įvairių finansavimo šaltinių melioracijos įrenginių remontui ir rekonstrukcijai buvo panaudota 393 tūkst. Lt lėšų.

 Vykdant Vietos savivaldos įstatymą, rajono Žemės ūkio skyriuje naujai buvo įregistruoti 3 nauji kombainai ir 11 naujų traktorių, taip pat per metus perregistruota 318 vnt. žemės ūkio technikos. Per metus buvo atlikta 957 traktoriams ir traktorinėms priekaboms techninė apžiūra. Už technikos registraciją bei techninių apžiūrų atlikimą į rajono biudžetą buvo surinkta 28 tūkst. Lt rinkliavų.

Administruojant valstybinės žemės nuomos mokestį, jis buvo paskaičiuotas 126 juridiniams asmenims ir 724 fiziniams asmenims. Bendrai šie asmenys į rajono biudžetą privalės sumokėti 381,6 tūkst. Lt valstybinės žemės nuomos mokesčių.

Vykdama Vietos savivaldos įstatymą, Laukinių medžiojamų gyvūnų padarytos žalos nustatymo komisija 8 rajono gyventojams surašė gyvūnų padarytos žalos aktus.

Skyrius aktyviai prisidėjo organizuojant bei vykdant rajoninę Derliaus šventę. Propaguojant gero ūkininkavimo praktiką, šiais metais rajone buvo surengtos jau tapusios tradicinėmis Artojų varžybos. Jose dalyvavo 13 artojų, būrys juos palaikančių draugų bei giminių. Skatinant ūkininkus plačiau domėtis naujovėmis, ieškoti naujų ūkininkavimo formų bei metodų rajone buvo organizuojami seminarai, pasitarimai, susirinkimai žemės ūkio klausimais.

**11. GYVENTOJAI**

 Pagal išankstinius Statistikos departamento duomenis, pateiktus Statistikos departamento svetainėje 2015 sausio 30 d., Šalčininkų rajone gyvena 32716 gyventojų.

 Šalčininkų rajono savivaldybės administracijos Civilinės metrikacijos skyriuje 2014 metais užregistruoti 358 gimimų įrašai ir 516 mirties įrašai. Sudaryti 194 santuokos įrašai. Buvo įregistruota 37 bažnytine tvarka sudaryta santuoka. Apskaityta 13 užsienyje sudarytų santuokų, į registrą įtrauktas 49 vaikas, gimęs užsienyje.

 Gauti 175 piliečių prašymai ir įsiteisėjusių teismo sprendimų santuokai nutraukti. Sudaryti 84 santuokos nutraukimo įrašai, iš jų 4 įrašai įtraukti į apskaitą (santuokos nutraukimas vyko užsienyje).

**Gimimų ir mirties faktų įrašų skaičius 2010-2014 metais**

**12. VERSLO PADĖTIS**

 2014 m. sausio 1 d. Šalčininkų rajone veikė 323 verslo įmonės, t.y. 3.2 proc. daugiau nei 2013 metų pradžioje. Šalčininkų rajono įmonės pagal darbuotojų skaičių beveik nesikeičia: 96 proc. sudaro labai mažos ir mažos įmonės, kuriose darbuotojų skaičius neviršija 50 asmenų. 2014 m. Šalčininkų rajone dominuojančios veiklos rūšys beveik nesikeitė ir išliko tokios pačios: mažmeninė prekyba, autoservisų veikla, logistikos, statybos paslaugų teikimas.

 Įgyvendinant verslo plėtros priemonės rajone buvo organizuojami susitikimai su verslo atstovais, pasirašomos bendradarbiavimo sutartys, vykdomos viešinimo ir informacijos sklaidos priemonės.

• 2014 m. balandžio mėn. vyko mentorystės iniciatyva „Šalčininkų investicinės aplinkos gerinimas“, buvo pasirašyta bendradarbiavimo sutartis su VšĮ „Investuotojų forumas“.

• 2014 m. birželio mėn. vyko viešas informacinis renginys franšizavimo srityje „Smulkiojo ir vidutinio verslo subjektų ir fizinių asmenų informavimas ir konsultavimas franšizavimo srityje“.

• 2014 m. liepos mėn. buvo organizuota ir pravesta konferencija – apskritojo stalo diskusija „Regionų ekonomikos strategija – auginti verslo potencialą, kurti žmonių gerovę“ dalyvaujant Ministrui Pirmininkui, Ūkio ministrui.

• 2014 m. rugpjūčio mėn. buvo parengta reprezentacinė medžiaga apie rajono verslo galimybes.

• 2014 m. rugsėjo mėn. dalyvavome VŠĮ „Investuok Lietuvoje“ organizuojamame JPP „Kurk Lietuvai“ projekte.

• 2014 m. lapkričio mėn. pradėtas rengti internetinis Šalčininkų rajono verslo puslapis.

• 2014 m. gruodžio mėn. vyko renginys „Atraskite galimybes savo verslui“.

• 2014 m. gruodžio mėn. vyko renginys „Franšizė: patikima naujo verslo pradžia arba sparti esamo verslo plėtra“.

• 2004 m. gruodžio mėn. startavome VŠĮ „Investuok Lietuvoje“ inicijuotame investicijų pritraukimo mokymų projekte.

**13. SITUACIJA DARBO RINKOJE**

*(Vilniaus teritorinės darbo biržos Šalčininkų skyriaus informacija)*

 2014 metų pabaigoje Vilniaus teritorinės darbo biržos Šalčininkų skyriuje buvo registruoti 2478 bedarbiai – tai sudaro 11,9 proc. visų rajono darbingo amžiaus gyventojų. Palyginus su metų pradžia bedarbių skaičius sumažėjo 403, o registruotas nedarbas sumažėjo 1,7 proc. punkto (2014 m. sausio 1 d. buvo registruotas 2881 bedarbis, o nedarbo rodiklis buvo 13,9 proc.). Daugiausia bedarbių buvo registruota metų pradžioje, vėliau bedarbių skaičius nuosekliai mažėjo ir mažiausiai jų buvo registruota birželio pabaigoje – 2058 – tai mažiausias bedarbių skaičius nuo 2009 m. vasario. Vidutinis metinis biržoje registruotų bedarbių skaičius 2014 metais buvo 2411, 2013 metais – 2860, 2012 metais - 3091.

 Jaunų iki 29 metų bedarbių 2014 m. pradžioje Vilniaus teritorinės darbo biržos Šalčininkų skyriuje buvo registruota 556, o jaunimo nedarbas sudarė 8,4 proc. Per metus jaunų iki 29 m. bedarbių skaičius sumažėjo iki 371, o jaunimo nedarbas 2014 metų pabaigoje sudarė 5,7 proc.

 Per 2014 metus į Šalčininkų rajono darbo biržą kreipėsi 4498 ieškantys darbo asmenys, iš jų 4010 turinčių bedarbio statusą (3,6 proc. daugiau negu 2013 m.). Moterys tarp bedarbiais tapusių asmenų sudarė 39,4 proc., vyrai – 60,6 proc. , 30 proc. - jaunimas iki 29 m. amžiaus.

 Beveik pusė į darbo biržą besikreipusių bedarbių neturėjo profesinio pasirengimo, kas dešimtas – neturėjo darbo patirties, kas penktas – praradęs darbo įgūdžius dėl ilgesnės kaip 2 metų darbo pertraukos.

 2014 metais darbdaviai įregistravo 2488 naujus darbo pasiūlymus, tai 12,6 proc. mažiau nei 2013 metais. 2185 laisvos darbo vietos įregistruotos nuolatiniam darbui ir 303 (12,2 proc.) terminuotam darbui. Didžiąją dalį - 53 proc. laisvų darbo vietų registravo paslaugų sektoriaus darbdaviai. Daugiausia darbo pasiūlymų buvo registruota tarptautinio krovinių vežimo transporto priemonės vairuotojams, statybininkams, pardavėjams, siuvėjams, virėjams, traktorininkams, miško darbininkams.

 2014 metais, darbo biržų specialistams aktyviai bendradarbiaujant su darbdaviais, padėta įsidarbinti 2298 darbo ieškančius asmenis. 92,4 proc. visų įdarbintųjų arba 2124 įdarbinti pagal neterminuotas darbo sutartis. Per 2014 įdarbinti darbo ieškantys asmenys sudarė 57,3 proc. nuo įregistruotų bedarbių.

 Savarankišką veiklą, įsigiję verslo liudijimus iki 6 mėnesių, per metus pradėjo 769 bedarbiai, tai yra beveik penktadaliu daugiau negu 2013-aisiais.

 2014 metais Vilniaus teritorinės darbo biržos Šalčininkų skyrius į aktyvias darbo rinkos politikos priemones nusiuntė 990 asmenų. Aktyvios darbo rinkos politikos priemonės padeda bedarbiams, kuriems sunkiausia integruotis į darbo rinką. Didžioji dalis priemonių dalyvių (89,2 proc.) – darbo rinkoje papildomai remiami asmenys, 40,6 proc. - ilgalaikiai bedarbiai. Apie 42 proc. aktyvios darbo rinkos politikos priemonių dalyvių – jaunimas iki 29 m., 23,4 proc.– vyresni kaip 50 metų amžiaus bedarbiai.

 Aktyvios darbo rinkos politikos priemonės buvo finansuojamos Europos Sąjungos ir Užimtumo fondo lėšomis. Šalčininkų skyrius vykdė 5 Europos Socialinio fondo finansuojamus projektus.

- 95 asmenims buvo suteikta galimybė įsigyti paklausią darbo rinkoje profesiją: C ir CE kategorijų vairuotojo, virėjo, pardavėjo, kirpėjo, suvirintojo ir kt.

- 286 bedarbiai buvo įdarbinti pagal įdarbinimo subsidijuojant priemonę. Darbdaviui, įdarbinusiam darbo biržos remiamą bedarbį, buvo dalinai kompensuojamos darbo užmokesčio ir SoDros išlaidos. Subsidijuojant daugiausia įdarbinta jaunų iki 29 m. bedarbių, ilgalaikių bedarbių, vyresnių kaip 50 metų amžiaus bedarbių.

- 46 bedarbiai buvo įdarbinti pagal darbo įgūdžių įgijimo programą, kuri leido įgyti trūkstamų darbo įgūdžių bei praktinės patirties tiesiogiai darbo vietoje.

- 300 viešuosius darbus dirbančių bedarbių turėjo galimybę užsidirbti būtinų pragyvenimui lėšų. Buvo tvarkoma miestų, rajonų ir gyvenviečių aplinka, sodinami ir prižiūrimi želdiniai, suremontuotos 3 mokyklos, darželis, vaikų globos namai, sutvarkyti 54 istorijos ir kultūros objektai, 2 muziejai, 111 ha kapinių, 114 ha parkų, 63 ha vandens tvenkinių bei išvalyta 51 ha paplūdimių. Vasaros atostogų metu 21 moksleivis ir studentas dirbo viešuosius darbus mokyklose, vaikų darželiuose, seniūnijose.

- 7 bedarbiai buvo laikinai įdarbinti pagal rotacijos priemonę, pakeičiant darbuotojus jų tikslinių atostogų metu.

- įgyvendinant bedarbių teritorinio judumo priemonę, 77 asmenims, įsidarbinusiems įmonėse nutolusioje nuo gyvenamosios vietos daugiau kaip 30 kilometrų, darbo birža kompensavo kelionės išlaidas.

- 131 bedarbis, pradėjęs veiklą įsigiję verslo liudijimą, pasinaudojo savarankiško užimtumo rėmimo numatoma galimybe gauti subsidiją verslo liudijimo įsigijimo ir valstybinio socialinio draudimo įmokų išlaidoms iš dalies padengti.

- 1 neįgalus asmuo buvo nusiųstas į profesinę reabilitaciją.

 Mūsų rajono verslininkai aktyviai dalyvauja įgyvendinant vietinių užimtumo iniciatyvų (VUI) projektus. 2014 m. įgyvendinti 2 VUI projektai:

 - UAB „Didžiosios Sėlos“ įgyvendino VUI projektą „Lentpjūvės modernizavimas Didžiųjų Sėlų kaime“. UAB „Didžiosios Sėlos“ įsteigta 10 darbo vietų: 3 darbo vietos operatoriams ir 7 darbo vietos medienos pjaustymo baro darbuotojams. Į įsteigtas darbo vietas buvo įdarbinti darbo biržoje registruoti bedarbiai, iš jų 2 vyresni kaip 50 m. amžiaus bedarbiai, 1 bedarbis, auginantis vaiką iki 8 m., 1 bedarbis, kuris iki registravimo darbo biržoje nedirbo daugiau nei 2 metus, 2 jauni iki 29 m. bedarbiai. Visi priimti į darbą asmenys yra kaimo gyventojai. Projekto pagalba bendrovė įsigijo rąstų pjovimo kompleksą, tašų pjovimo stakles, daugiapjūkles stakles, juostinių pjūklų virinimo bei šlifavimo aparatus. VUI projekto „Lentpjūvės modernizavimas Didžiųjų Sėlų kaime“ vertė 545 000 Lt, iš jų valstybės parama 325 000 Lt, įmonės įnašas į projekto įgyvendinimą 220 000 Lt.

 - H. Tomaševič medžio apdirbimo įmonė įgyvendino VUI projektą „H. Tomaševič medžio apdirbimo įmonės verslo plėtra“. Įmonėje įsteigtos 4 naujos darbo vietos: staliui, pakrovėjo vairuotojui, džiovyklos operatoriui ir pagalbiniam darbininkui. Į įsteigtas darbo vietas buvo įdarbinti darbo biržoje registruoti kaimo gyventojai. Projekto pagalba įmonė įsigijo teleskopinį krautuvą, keturpuses obliavimo stakles ir medienos džiovyklą. Projekto vertė – 234 150 Lt, iš jų 130 700 valstybės parama ir 103 450 Lt įmonės lėšos.

2014 m. įsteigtos 2 darbo vietos neįgaliesiems asmenims:

- UAB „Auksinis žibintas“ išplėtė savo veiklą ir įsteigė naują darbo vieta autošaltkalviui. Į įsteigtą darbo vietą buvo įdarbintas bedarbis, turintis 45 proc. darbingumo lygį. Steigiant darbo vietą įmonė įsigijo autoserviso įrangą (ratų montavimo ir balansavimo stakles, keltuvą, šviesų reguliavimo stendą, kompiuterinį diagnostikos prietaisą ir kt.). Projekto vertė 50 609 Lt, iš jų 32 860 Lt valstybės parama ir 17 749 Lt įmonės lėšos.

- UAB „Armplast“ įsteigė plastikinių gaminių apdorotojo darbo vietą. Į įsteigtą darbo vietą buvo įdarbintas bedarbis, turintis 40 proc. darbingumo lygį. Naujos darbo vietos įsteigimui įmonė įsigijo gelkauto padengimo įrangą bei įrengė patalpose ventiliaciją su šilumokaičiu. Projekto vertė 54 508 Lt, iš jų 34 500 Lt valstybės parama ir 20 008 Lt įmonės lėšos.

Šalčininkų rajono savivaldybės meras Zdzislav Palevič